Συχνές Ερωτήσεις | Κέντρο Εκπαιδευτικής και Συμβουλευτικής Υποστήριξης (Κ.Ε.Σ.Υ.) Χανίων – Επαγγελματικός Προσανατολισμός\nΣυχνές ερωτήσεις από μαθητές/μαθήτριες:\nΠώς μπορώ να κλείσω ένα ραντεβού για μία συνεδρία ατομικής συμβουλευτικής με ένα Σύμβουλο επαγγελματικού προσανατολισμού από το ΚΕΣΥ Χανίων?\nΗ αίτηση για ατομική Συμβουλευτική στον Επαγγελματικό Προσανατολισμό (Β΄ και Γ΄ Λυκείου), κατατίθεται στη σχολική μονάδα με το έντυπο της «Αίτησης γονέα/κηδεμόνα προς το ΚΕΣΥ», το οποίο στη συνέχεια διαβιβάζεται υπηρεσιακά στο ΚΕΣΥ Χανίων. Ένας Σύμβουλος θα επικοινωνήσει τηλεφωνικά το συντομότερο μαζί σου για το κλείσιμο της ατομικής συνεδρίας. Εάν επιθυμείς εξ αποστάσεως συνεδρία σε θέματα Επαγγελματικής Συμβουλευτικής, υπάρχει η δυνατότητα τηλεδιάσκεψης μέσω skype. Στη συνέχεια πραγματοποιείται μία πρώτη συνάντηση και συμβουλευτική συνεδρία του μαθητή/τρια και υπάρχει η δυνατότητα δεύτερης συνάντησης στην οποία μπορούν να συμμετάσχουν και άλλα μέλη του εκπαιδευτικού προσωπικού του Κ.Ε.Σ.Υ. πάντα με τη σύμφωνη γνώμη του γονέα/κηδεμόνα. Επίσης, υπάρχει η δυνατότητα να θέσεις τα ερωτήματά σου για θέματα στον επαγγελματικό προσανατολισμό τηλεφωνικά τις παρακάτω ημέρες και ώρες:\nκάθε Πέμπτη 8.30-13.00 τηλ. 2821340208 και κάθε Τρίτη 8.30-13.00 τηλ. 2821340189\nΗ δομή του Επαγγελματικού Προσανατολισμού του ΚΕΣΥ Χανίων απευθύνεται σε όλους όσους έχουν ανάγκη για επαγγελματικό προσανατολισμό?\nΗ δομή απευθύνεται μόνο σε μαθητές Γυμνασίου και Λυκείου του Ν.Χανίων. Ατομική συμβουλευτική γίνεται μόνο σε μαθητές/μαθήτριες της Β΄ και Γ΄ ΓΕΛ & ΕΠΑΛ ν.Χανίων. Κάθε σχολικό έτος πραγματοποιούνται ομαδικές δράσεις συμβουλευτικής και ενημέρωσης Γυμνασίων και Λυκείων του ν.Χανίων, καθώς και ημερίδες/διημερίδες Επαγγελματικού Προσανατολισμού.\nΜπορώ μέσα από κάποιο Τεστ/Ερωτηματολόγιο Συμβουλευτικής και Επαγγελματικού Προσανατολισμού να βρω ποιο επάγγελμα μου ταιριάζει?\nΤα διάφορα εργαλεία (Τεστ/Ερωτηματολόγιο Συμβουλευτικής και Επαγγελματικού Προσανατολισμού) σου δίνουν τη δυνατότητα να διερευνήσεις διάφορες πλευρές του εαυτού σου(ενδιαφέροντα, αξίες, ικανότητες, δεξιότητες) και την αγορά εργασίας και να προετοιμαστείς κατάλληλα για τη σταδιοδρομία σου (λήψη αποφάσεων, προετοιμασία για Πανελλήνιες, διαχείριση άγχους, κτλ.). Μπορείς να διευρύνεις τις προοπτικές σου αναζητώντας τη βοήθεια ενός Συμβούλου επαγγελματικού προσανατολισμού.\nΑπό ποια ηλικία μπορεί κάποιος να κάνει Τεστ επαγγελματικού προσανατολισμού;\nΑπό την ηλικία των 15 ετών και μετά, δηλαδή μετά την Γ΄ Γυμνασίου.\nΤι περιλαμβάνεται στην συνάντηση της ατομικής συμβουλευτικής ?\nΤο αρχικό μέρος της συνάντησης αφιερώνεται στη συλλογή πληροφοριών για το αίτημα του/της μαθητή/μαθήτριας. Παράλληλα, χορηγούνται πιστοποιημένα τεστ που προάγουν την αυτογνωσία, την καλλιέργεια ωριμότητας των επιλογών, την λήψη αποφάσεων και τέλος την ομαλή μετάβαση από την δευτεροβάθμια στην τριτοβάθμια εκπαίδευση, στα επαγγελματικά δικαιώματα και την αγορά εργασίας. Έπειτα, ακολουθεί επιπλέον πληροφόρηση για το σύστημα των παν/νίων εξετάσεων, τα πεδία/τομείς εκπαίδευσης, τα πανεπιστήμια, τις σπουδές και τα επαγγέλματα, την αξιολόγηση μιας απόφασης και των εναλλακτικών λύσεων επαγγελματικής σταδιοδρομίας, καθώς και ενθάρρυνση του μαθητή/μαθήτριας να ενεργεί με μεγαλύτερη αυτονομία κατά τη διαδικασία συλλογής πληροφοριών και τη διαδικασία λήψης απόφασης για επαγγελματική αποκατάσταση.\nΕίμαι αναποφάσιστος/η για το ποιο επιστημονικό πεδίο/πανεπιστήμιο να ακολουθήσω. Μου αρέσουν πολλά διαφορετικά επαγγέλματα και δεν μπορώ να αποφασίσω σε ποιο τομέα να πάω. Τι μπορώ να κάνω?\nΠολλοί μαθητές/μαθήτριες μπορεί να παρουσιάσουν αναποφασιστικότητα λόγω του νεαρού της ηλικίας, της αβεβαιότητας για την επίδοση στα μαθήματα, της αβεβαιότητας για την επαγγελματική αποκατάσταση, του πλήθους των πληροφοριών που δέχονται από άλλους ή/και την οικογένειά τους. Ο Σύμβουλος Επαγγελματικού προσανατολισμού μέσα από τεστ επαγγελματικού προσανατολισμού / επαγγελματικών ενδιαφερόντων μπορεί να βοηθήσει τον/την μαθητή/μαθήτρια στην διαδικασία της λήψης της απόφασής του/της.\nΠού μπορώ να βρω και άλλες πληροφορίες για Πανεπιστήμια, επαγγέλματα, μονογραφίες επαγγελμάτων, επαγγελματικά δικαιώματα, βάσεις των πανεπιστημιών, υποτροφίες μαθητών, ειδικά θέματα στον επαγγελματικό προσανατολισμό και την αγορά εργασίας?\nΣτην ιστοσελίδα του ΚΕΣΥ Χανίων(βλ. κεντρικό μενού) και στην Πύλη του ΕΟΠΠΕΠ στην κατηγορία βοηθήματα ανάπτυξης σταδιοδρομίας, τεστ, βίντεο επαγγελμάτων, γνωρίζω την αγορά εργασίας.\nΣυχνές ερωτήσεις από γονείς/κηδεμόνες/καθηγητές:\nΟ/Η γιος/κόρη μου είναι πολύ καλός/ή μαθητής/ήτρια και έχει καταλήξει στο τι θέλει να σπουδάσει, αλλά σκέφτεται συνέχεια ότι μπορεί να μην τα καταφέρει. Παράλληλα, έχει αρχίσει να εμφανίζει έντονη ανησυχία/άγχος/ανορεξία/ανήσυχο ύπνο/χαμηλή αυτοεκτίμηση/αλλαγές στην διάθεση/συμπεριφορά του/της και ανησυχώ ως γονέας. Τι μπορώ να κάνω?\nΥποψιάζομαι ότι ο/η γιος/κόρη μου αντιμετωπίζει Μαθησιακές Δυσκολίες. Τι μπορώ να κάνω?\nΟ/Η γιος/κόρη μου έχει ιδιαίτερες κλίσεις ή/και ταλέντα. Πού μπορώ να απευθυνθώ και να πάρω περισσότερες πληροφορίες για την εκπαίδευση και την επαγγελματική του/της αποκατάσταση?\nΗ χαρισματικότητα και το ταλέντο αποτελούν διαφορετικότητα σε επίπεδο αναγκών και ικανοτήτων που σχετίζεται με υψηλή δημιουργικότητα, επιμονή, προσήλωση στην επίτευξη στόχων, υψηλή νοημοσύνη, επεξεργασία πληροφοριών, κινητική ανάπτυξη, που όμως χρειάζεται καταλλήλους περιβαλλοντικούς παράγοντες για να μορφοποιηθεί σε υψηλή απόδοση και αποτελεσματικότητα. Ως χαρισματικοί και ταλαντούχοι ορίζονται οι μαθητές/μαθήτριες (βλ. ν. 3699/2008/ΦΕΚ Α 199/2.10.2008) που έχουν μία ή περισσότερες νοητικές ικανότητες και ταλέντα ανεπτυγμένα σε βαθμό που υπερβαίνει κατά πολύ τα προσδοκώμενα για την ηλικιακή τους ομάδα. Περισσότερες θα βρείτε πληροφορίες στον ΕΟΠΠΕΠ εδώ και στην ΕΛΛΗΝΙΚΗ ΕΤΑΙΡΕΙΑ ΓΙΑ ΤΗΝ ΠΡΟΑΓΩΓΗ ΤΗΣ ΕΚΠΑΙΔΕΥΣΗΣ ΤΩΝ ΔΗΜΙΟΥΡΓΙΚΩΝ/ΧΑΡΙΣΜΑΤΙΚΩΝ/ΤΑΛΑΝΤΟΥΧΩΝ ΠΑΙΔΙΩΝ ΚΑΙ ΕΦΗΒΩΝ εδώ.\n“Εχω ένα μαθητή/μαθήτρια της Γ΄Λυκείου στο σχολείο μου, που είναι αριστούχος/πολύ καλός μαθητής/τρια, αλλά δείχνει να μην έχει αυτοπεποίθηση ή/και δεν τα καταφέρνει στα τεστ/εξετάσεις τον τελευταίο χρονικό διάστημα. Ανησυχώ για την απόδοσή του στις Πανελλήνιες εξετάσεις. Τι μπορείτε να κάνετε γι” αυτό?


Ο ΕΛΛΗΝΙΚΟΣ ΟΡΥΚΤΟΣ ΠΛΟΥΤΟΣ: Ποιός ο ρόλος της κεντρικής και περιφερειακής διοίκησης στον τομέα των ΟΠΥ\nΠοιός ο ρόλος της κεντρικής και περιφερειακής διοίκησης στον τομέα των ΟΠΥ\nΗ στρατηγική διοίκηση των δηµοσίων υπηρεσιών είναι συστατικό στοιχείο της έννοιας του δηµοσίου µάνατζµεντ. Που σημαίνει ότι η διοίκηση των δηµοσίων υπηρεσιών είναι πλέον αναποτελεσματική και αδύναµη αν δεν εντάσσεται σε ένα στρατηγικό σχέδιο δράσης, αν δεν εχει εναν σαφή και συγκεκριμένο προσανατολισμό. Διαφορετικά πατώντας ταυτόχρονα σε δύο βάρκες, προσπαθώντας να καλύψει όλα τα κενά τόσο οριζόντια όσο και κάθετα, κατατείνει σε σπάταλη διαχείριση των ήδη εν ανεπαρκεία πόρων.\nΜε βάση λοιπόν τις αρχές της στρατηγικής διοίκησης πώς απαντιέται το ερώτημα «Πώς πρέπει να είναι η ορθολογική διάρθρωση της δημόσιας διοίκησης και ποιός πρέπει να είναι ο ρόλος της κεντρικής και περιφερειακής διοίκησης;»\nΗ απάντηση δίνεται πανομοιότυπα από ολους τους έγκριτους μελετητές των δομών του δημοσίου. Θα πρέπει οι κεντρικές υπηρεσίες να αναδειχθούν σταδιακά σε επιτελικά κέντρα χάραξης των επιμέρους τομέων της δημόσιας πολιτικής, την εκλογίκευση της διαδικασίας λήψης αποφάσεων σε εθνικό επίπεδο καθώς και αξιολόγησης της υλοποίησης και της αποδοτικότητας των αποφασιζόμενων μέτρων. Οι Περιφερειακές υπηρεσίες αποτελούν τα εκτελεστικά όργανα της κυβερνητικής πολιτικής στην περιφέρεια και ασκούν τις αποφασιστικές αρμοδιότητες που μεταβιβάζονται σε αυτές στο πλαίσιο ενίσχυσης του διοικητικού αποκεντρωτικού συστήματος.\nΟι κεντρικές δηµόσιες υπηρεσίες διατηρούν τις αµιγώς επιτελικές, τις στρατηγικές αρµοδιότητες ή λειτουργίες, επιπέδου Α1, δηλαδή αποσυµφορούνται από τις καθηµερινές, επαναλαµβανόµενες και συνήθως υποδειγµατοποιηµένες µέσω γραφειοκρατικών τύπων και διαδικασιών αρµοδιότητες. Οι περιφερειακές υπηρεσίες αδειοδοτούν είτε στο επίπεδο Α2 ή Β είτε σε άλλο παρεμφερές επίπεδο, εντούτοις δεν (πρέπει να) λειτουργούν περιθωριοποιημένα ακολουθώντας το πελατειακό σύστημα. Οι Αποκεντρωμένες Διοικήσεις αποτελούν αυτοτελείς διοικητικές μονάδες που αφενός ασκούν τον έλεγχο νομιμότητας των πράξεων ΟΤΑ , αφετέρου ελέγχονται από την κεντρική διοίκηση ή τις δικαστικές αρχές όταν ασκούνται διοικητικές προσφυγές ή ένδικα βοηθήματα. Και φυσικά όλοι μαζί ελέγχονται από τις Ανεξάρτητες Αρχές (το ΣΕΕΔΔ και το Συνήγορο του Πολίτη),οι οποίες οφείλουν αντί να δίνουν γενικόλογες εντολές προς τις υπηρεσίες, να ανιχνεύσουν πρώτα, να κοιτάξουν εν συνεχεία κατάματα τη διαφθορά και να μην λυπηθούν τους επίορκους δημοσίους υπαλλήλους όπου κι αν αυτοί ευρίσκονται.\nΤι λέει λοιπόν η δημόσια πολιτική για την βιώσιμη αξιοποίηση του ορυκτού πλούτου; ∆ηλαδή, το συστηµατικό σχεδιασµό και τη λήψη µέτρων για την αντιµετώπιση δηµόσιων προβληµάτων που σχετίζονται με τον ορυκτό πλούτο της χώρας; Ποιος πρέπει να την αναπτύξει αυτήν αν δεν υπάρχει; τα κεντρικά υπουργεία. Εξηγώ, για να μην παρεξηγούμαι, ότι η διαφοροποίηση µεταξύ πολιτικής (politics) και δηµόσιας πολιτικής (public policy) έγκειται στο ότι η πρώτη αποτελεί εκείνο το οποίο παράγουν τα κόµµατα ενώ διεκδικούν την εξουσία, ενώ η δεύτερη εκείνο που παράγουν τα κόµµατα σε συνεργασία µε την διοίκηση, αφού αναλάβουν την κυβερνητική ευθύνη και εξουσία.\nΚατά την άποψή μου, αυτή η ανάπτυξη/διαμόρφωση και εν συνεχεία υλοποίηση των δημόσιων πολιτικών για τον κάθε τομέα είναι η βασική δουλειά του κάθε υπουργείου.\nΌμως για να το κάνει αυτό το κάθε υπουργείο π χ. στο τομέα αξιοποίησης του ορυκτού πλούτου, απαιτούνται επιμέρους εργαλεία και δεδομένα που πρέπει να διατίθενται στον εκάστοτε υπουργό και το επιτελείο του. Ενδεικτικά:\n1. Πόσα είναι τα ενεργά λατομεία ανά την επικράτεια; Πού υπάρχει συγκέντρωση- με ακριβή δεδομένα και όχι γενικολογίες- και ποιές πολιτικές μπορούν να εφαρμοστούν στις επιμέρους περιοχές; Πόσες άδειες είναι σε εκκρεμότητα και γιατί; Πόσα είναι ανενεργά και πόσα από αυτά έχουν αποκατασταθεί;\n2. Πόσα μισθώματα και γενικότερα έσοδα εισπράττει το ελληνικό δημόσιο από τα λατομεία; Πόσα πηγαίνουν στα ταμεία του κράτους και πόσα στην αποκεντρωμένη διοίκηση B βαθμού; Πόσα μισθώματα δεν εισπράττονται για λόγους μη εφαρμογής ορθών πρακτικών από την διοίκηση; (πχ. η διάκριση σε ογκομάρμαρα και ξοφάρια, ο συμψηφισμός παγίων και αναλογικών μισθωμάτων, η μη καταβολή ετησίως ελαχίστων αναλογικών μισθωμάτων για τα μάρμαρα και στα λατομεία αδρανών το γεγονός ότι τα μισθώματα υπολογίζονται σε τεράστιο ποσοστό επί ακατέργαστων υλικών και όχι με την τιμή των θραυστών υλικών κλπ). Αν κάνουμε ένα ταμείο ορυκτού πλούτου, τι έσοδα θα πηγαίνουν ετησίως από τον τομέα σε αυτό;\n3. Πόση έκταση καταλαμβάνουν τα λατομεία και πόση γενικότερα η εξορυκτική δραστηριότητα στον τόπο μας; Πόση έκταση σε συνάρτηση με άλλες αναπτυξιακές δραστηριότητες; Πόση από την αδειοδοτημένη έκταση είναι ενεργή και πόση εν δυνάμει;\n4. Ποιό είναι το περιβαλλοντικό αποτύπωμα των λατομείων από οικονομική άποψη; Εχουν ενταχθεί τα λατομεία σε καθεστώς περιβαλλοντικής ευθύνης; (οδηγία 2004/35/ΕΚ Και ΠΔ 148/2009)\n5. Πρέπει να επιβληθούν επιπλέον ειδικά τέλη στα λατομεία ή ήδη το ποσοστό του γραφειοκρατικού κόστους και των ειδικών τελών που πληρώνουν είναι μεγάλο σε συνάρτηση με τον ετήσιο κύκλο εργασιών τους;\nΚαι πολλά άλλα ζητήματα οριζόντιου χαρακτήρα που είναι απολύτως απαραίτητα για την άσκηση δημόσιας πολιτικής. Μπορούν να απαντηθούν τα ερωτήματα αυτά; H απάντηση είναι: Ναι θα μπορούσαν, έπρεπε να μπορούν, όμως κανείς δεν ασχολείται με αυτά. Από ποιόν πρέπει να απαντηθούν τα ερωτήματα αυτά; Προφανώς θα πρέπει να απαντηθούν από την κεντρική διοίκηση. Αρκεί να γίνει αντιληπτό ότι αυτός είναι ο ρόλος της κεντρικής διοίκησης και όχι να εγκρίνουμε την όποια αίτηση, για όποιο τεχνικό, περιβαλλοντικό ή νομικό ζήτημα, απανταχού της επικράτειας.\nΕτικέτες αδειοδότηση ΟΠΥ, Κεντρική Διοίκηση, Π. Τζεφέρης, Περιφερειακή Διοίκηση


Ο ΟΙΚΟΣ YVES SAINT LAURENT ΜΕ ΕΠΙΡΡΟΕΣ ΑΠΟ ΤΗΝ ΑΝΑΤΟΛΗ ΔΗΜΙΟΥΡΓΕΙ ΤΗΝ SPICY COLLECTION.\nSPICY COLLECTION by YSL\nΈξι εξωτικές, ζεστές αποχρώσεις του La Laque Couture που χαρίζουν πλούσιο χρώμα στα νύχια και εμπλουτίζουν το look μας με νέες αποχρώσεις....\nΈξι εξωτικές, ζεστές αποχρώσεις του La Laque Couture που χαρίζουν πλούσιο χρώμα στα νύχια και εμπλουτίζουν το look μας με νέες αποχρώσεις. "Ο οίκος Yves Saint Laurent είναι ένα ταξίδι στην υπερβολή, μια αναζήτηση του εξωτικού. Τα χρώματα της Ανατολής, του Μαρόκου, μια αληθινή ή φανταστική απόδραση, αλλά πάντα σύγχρονη", όπως αναφέρει για τη νέα συλλογή από βερνίκια ο Lloyd Simmonds, Creative Director Make-up της Yves Saint Laurent Beaute.\nSafran Sultan, Ambre Gingembre, Piment d'Ailleurs, με την Spicy Collection, ο Yves Saint Laurent σε οδηγεί στο DNA του οίκου Saint Laurent. Φανταστικά ταξίδια, μακρινά οράματα που αποκτούν νέα διάσταση. Ένας κόσμος στον οποίο όλα είναι πιθανά, ένας κόσμος από τον οποίο πηγάζει η αγνότερη έκφραση των χρωμάτων. Ακολουθώντας το θρυλικό Bleu Majorelle, το Vernitheque συνεχίζει την απόδρασή του στην καρδιά του Μαρόκου, που ήταν τόσο αγαπητή στον ίδιο τον Saint Laurent και διευρύνεται με τη συλλογή SPICY COLLECTION. Έξι νέες αποχρώσεις αφιερωμένες στην πολυτέλεια της Ανατολής και μια ελκυστική έκρηξη χρωμάτων.\nSaffron orange, rose petal pink, black pepper, precious amber - με την SPICY COLLECTION ο πλούτος των μπαχαρικών και του χρυσού αγκαλιάζουν τα νύχια με τις αποχρώσεις της Σαχάρα.\nMUST-HAVE: N°42 Safran Sultan\nΜε το La Laque Couture N°42 Safran Sultan/ ο Yves Saint Laurent δημιουργεί μια άτυπη, έντονα θερμή απόχρωση που είναι chic αλλά ταυτόχρονα αποτελεί έκπληξη. Μια εφευρετική απόχρωση, τόσο θρυλική όσο η Bleu Majorelle. Απαραίτητη για ένα αμίμητο avant-garde look YSL.\nΒEAUTY TIP: N°47 Feuille d’or top coat\nΜια καταιγίδα χρυσού σε ένα κρυστάλλινο top coat. Το La Laque Couture N°47 Feuille d’or είναι το απόλυτο στολίδι για να συμπληρώσει και να απογειώσει τις αποχρώσεις της συλλογής. Εφαρμόστε το σε ένα μόνο νύχι σαν κόσμημα ή σε όλα τα νύχια πάνω από τις πλούσιες αποχρώσεις της La Laque Couture Spicy Collection για να δώσετε ένα σπινθηροβόλο άγγιγμα. Απλώστε μια λεπτή στρώση σε όλη την επιφάνεια του νυχιού ή μόνο στις άκρες. Μπορείτε να εφαρμόσετε μια δεύτερη στρώση για να εντείνεται το επιχρυσωμένο αποτέλεσμα.


ΔΙΚΤΥΟΥΡΓΟΣ ΜΑΚΕΔΩΝ Και τώρα κατεβάστε το δάκτυλο - ΔΙΚΤΥΟΥΡΓΟΣ ΜΑΚΕΔΩΝ\nHome / πολιτική / Και τώρα κατεβάστε το δάκτυλο\nΤραβήξτε λοιπόν τώρα για την πολιτική σας έρημο, όπου θα έχετε άφθονο χρόνο να σκεφτείτε τι διάολο έφταιξε και μέσα σε πέντε χρόνια από εκλεκτοί του Έλληνα, καταντήσατε περίγελοι και αποσυνάγωγοι.\nΝαι, αυτό το εισαγγελικό δάκτυλο που κουνούσατε τόσα χρόνια μπροστά στα μούτρα μας, τώρα κατεβάστε το. Ισιώστε επίσης τα σμιχτά φρύδια του αυτόκλητου, ανεξέλεγκτου και παντοδύναμου τιμωρού.\nΚαι καταπιείτε αμάσητο τον αυθάδη συνδυασμό σιγουριάς και την αφ υψηλού ειρωνείας που ήταν σμιλεμένος στο πρόσωπο σας.\nΑποχαιρετήστε την, την Αλεξάνδρεια που φεύγει.\nΕκείνη την παλιά μουτσούνα της συντριβής και της ταπεινοσύνης, θυμάστε μήπως που την είχατε καταχωνιάσει πριν χρόνια; Για ψάξτε την, μήπως και σώσετε τουλάχιστον τα προσχήματα.\nΔιότι ξέρετε πως μοιάζει ο καθένας από σας ετούτη τη βαριά στιγμή; Σαν σαστισμένο παιδάκι που έφαγε έναν ξαφνικό φούσκο απ’ την δασκάλα και δεν ξέρει αν πρέπει να βάλει τα κλάματα ή ν’ αρχίσει τις κλωτσιές.\nΘα πείτε πως κρατήσατε σχετικά ψηλό ποσοστό. Σωστά, αν σας βολεύει πανηγυρίστε για την απόσπαση σας από τους original Πασόκους και ξεχάστε βολικά ότι ο Κυριάκος πάει σφαιράτος για αυτοδυναμία.\nΤο ξέρετε δα ότι η διαφορά θα αυξηθεί όταν ξαναπάμε στην κάλπη.\nΠάει να πει, ούτε επαναληπτικές εκλογές θα υπάρξουν μετά, ούτε απλές αναλογικές.\nΚανονικό κόμμα δεν λέγατε πως γίνατε; Αμ δεν υπάρχει κανονικός που δεν έχει βιώσει την ήττα.\nΩς τώρα είχατε μάθει μόνο σε θριάμβους. Τώρα λοιπόν, για σπουδάστε και την σκοτεινή πλευρά του φεγγαριού.\nΈτσι είναι συντρόφια.\nΟι γεμάτοι έπαρση και κυνισμό νεφελοκαβαλάρηδες των ουρανών της εξουσίας, ξεχνούν ότι κάτω στα χαμηλά υπάρχει η ημέρα της κρίσεως, με την επιβράβευση ή την τιμωρία.\nΤα χαστούκια που επαναφέρουν τον κάθε κατεργάρη στον πάγκο του, τον κάθε ψευταράκο στην αλήθεια και τον κάθε πολιτικό κουτσαβάκη στο πραγματικό ειδικό του βάρος, αργά ή γρήγορα καταφθάνουν.\nΚανείς δεν τα γλυτώνει.\nΚατεβάστε λοιπόν τώρα το αλαζονικό σας βλέμμα, το μονίμως καρφωμένο στους μακρινούς ορίζοντες της ιστορικής νομοτέλειας, που ήσασταν βέβαιοι ότι σας είχε ορίσει εσαεί νικητές και αιώνιους εκλεκτούς της.\nΗ ύβρις φέρνει την νέμεση.\nΠιο χαμηλά το βλέμμα τώρα, στο χώμα που θα πατάτε σαν όλα τα ανθρωπάκια του Θεού.\nΚι εκείνον τον αμανέ που είχατε πάρει τόσο ψηλά και μας είχε γανώσει τ’ αυτιά, για προσγειώστε τον στα γρήγορα σε Αρτινό μοιρολόι. Αυτό ταιριάζει με το σημερινό σας χάλι.\nΠάνε τα τσάμικα στο Σύνταγμα, σύντροφοι.\nΚαι ξεκαβαλήστε από τις κρατικές Μερσεντές με τα δερμάτινα καθίσματα, για να ξαναθυμηθείτε πως είναι να οδηγείτε το ΙΧ αυτοκινητάκι σας στην κίνηση και να πατάτε γκάζι-φρένο με το δικό σας ποδάρι, όχι με του οδηγού.\nΒέβαια χθες δεν έγιναν εθνικές εκλογές, οπότε θα την έχετε για λίγο ακόμα την κρατική κουρσάρα. Για καλό και για κακό όμως, κάντε ένα σέρβις στο παλιό σας σαραβαλάκι. Αγαπήστε το ξανά, θα σας χρειαστεί οσονούπω.\nΚι αν δείτε ότι ο οδηγός της Μερσεντές σας (που ως χθες σας γέμιζε σάλια) ξάφνου αρχίζει να αυθαδιάζει μπροστά σας, μην πέσετε στην παγίδα του. Επίτηδες το κάνει για να τον τιμωρήσετε και να το παίξει αντιστασιακός στους επόμενους που ξέρει ότι έρχονται. Τι να σας κάνω, that’s life sintrofi.\nΌσο για το περιβόητο ηθικό σας πλεονέκτημα που τόσο ξεδιάντροπα ξεζουμίσατε (εκ του μηδενός το εφεύρατε και καταχρηστικά το οικειοποιηθήκατε για να εξουσιάσετε, να εκδικηθείτε και να καλοπεράσετε), πετάξτε το τώρα στα σκουπίδια και ψάξτε από την αρχή τον μίτο της πραγματικής πολιτικής και προσωπικής σας ηθικής.\nΠοτέ δεν το ‘χατε άλλωστε το ηθικό πλεονέκτημα, ένα τέχνασμα ήταν, γι αυτό και ο κόσμος (μόλις βρήκε κάλπη) έτριψε το κουφάρι του στα μούτρα σας.\nΤώρα λοιπόν μουρμού, που λέει κι ο Πολάκης στα tweet του. Το οποίο «μουρμού», στα Χανιώτικα σημαίνει «σιωπή» ή «σκασμός», διαλέγετε και παίρνετε.\nΟ (καθαγιασμένος από σας) λαός απεφάνθη.\nΣτέκεται μπροστά σας σοβαρός, με το δάκτυλο κολλημένο κάθετα στα κλειστά του χείλη για να σας εξηγήσει τι απαιτεί πλέον από την στραπατσαρισμένη αφεντομουτσουνάρα σας.\nΣας αποκαθηλώνει από τον χρυσό θρόνο σας και σας στέλνει στην έρημο για να διαλογιστείτε.\nΓια να ανακαλύψετε ότι δεν γίνεται να είσαι και μ’ αυτόν που δέρνει και μ’ αυτόν που τις τρώει και μ’ αυτόν που υποδαυλίζει τον καυγά και μ’ αυτόν που προσπαθεί να τους χωρίσει.\nΓια να θυμηθείτε επίσης ότι όλα εδώ πληρώνονται.\nΟι τζούφιες μεγαλόστομες υποσχέσεις,\nοι νοθεύσεις δημοψηφισματικών αποτελεσμάτων,\nτα κινέζικα και ρώσικα λεφτά που θα φέρνατε,\nοι Καμένοι ως πολιτικοί αδελφοποιτοί,\nοι Χαϊκάληδες ως υπουργοί ασφάλισης,\nοι έξαλλες φορολογίες,\nοι Κατρουγκάλειες εισφορές,\nτα χυδαία τσουβαλιάσματα σε συλλήβδην έντιμους και κλέφτες,\nοι απόπειρες ελέγχου της ενημέρωσης,\nτα μαζικά γιουρούσια στις κρατικές μισθοδοσίες,\nη παράδοση της δημόσιας περιουσίας,\nοι Μερκελικές λύσεις του Μακεδονικού,\nτα ξεδιάντροπα επικοινωνιακά σώου πάνω από εκατόμβες νεκρών.\nΟι χαρούλες για τα ματωμένα υπερπλεονάσματα,\nοι εξαγορασμένες κοινοβουλευτικές πλειοψηφίες,\nοι φιλοαμερικανικοί αντιιμπεριαλισμοί,\nοι κρουαζιέρες με τα κότερα των ελίτ που δήθεν πολεμάτε.\nΚαι βέβαια, τα ντροπιαστικά τρακοσάρια που κραδαίνατε ως δόλωμα πάνω απ’ την κάλπη, σε μια φτωχολογιά που στα λόγια δοξάζετε, αλλά κατά βάθος θεωρείτε εξαγοράσιμο κοπάδι.\nΜην ψάχνετε για κάποια μοναδική κομβική αιτία, δεν υπάρχει.\nΌλα μαζί τα κρίματα σας φταίνε και όλοι σας μαζί τα κάνατε. Ουδείς εξ υμών χωρίς ευθύνη.\nΚι αν δεν μπορείτε τώρα να σκεφτείτε ψύχραιμα, κάντε την γρήγορη βιοψία της ήττας:\nΑς σταθεί ο καθένας σας μπροστά σ’ έναν καθρέφτη, ας δει πως είναι σήμερα, ας θυμηθεί πως ήταν προ πενταετίας και αμέσως θα λάμψουν όλα μπροστά του ολοκάθαρα.\nΤο καλοπερασμένο, ιδεολογικά στρογγυλεμένο και ηθικά διάτρητο είδωλο σας, θα σας πει διαμιάς την καθαρή αλήθεια για το Βατερλό σας.\nΈνα πορτραίτο, εκατό χιλιάδες λέξεις.


Ο "Οδηγός Αισιοδοξίας" στις 31 Ιανουαρίου στους κινηματογράφους! Βίντεο - Tlife.gr\nΟ "Οδηγός Αισιοδοξίας" στις 31 Ιανουαρίου στους κινηματογράφους! Βίντεο\nΗ καθημερινότητα μας επιφυλάσσει τις μεγαλύτερες εκπλήξεις»\nΟ σκηνοθέτης και σεναριογράφος Ντέιβιντ Ο’Ράσελ γεννήθηκε το 1958 στη Νέα Υόρκη. Η πρώτη μεγάλου μήκους ταινία του, Spanking the Monkey, έκανε πρεμιέρα το 1994 στο Φεστιβάλ του Σάντανς, όπου απέσπασε το βραβείο κοινού. Το 1996 σκηνοθέτησε την κωμωδία Φλερτάροντας τις Συμφορές και το 1999 τους Tρεις Ήρωες, μία μαύρη κωμωδία για τον Πόλεμο στον Κόλπο με τον Τζορτζ Κλούνι, τον Μαρκ Γουόλμπεργκ και τον Άις Κιουμπ. Το 2010 σκηνοθέτησε το υποψήφιο για επτά Όσκαρ “The Fighter”, το οποίο τελικά απέσπασε δύο σημαντικά Όσκαρ: Α’ ανδρικού ρόλου (Κρίστιαν Μπέιλ) και Β’ γυναικείου ρόλου (Μελίσα Λίο). Στον «Οδηγό Αισιοδοξίας», ο τρεις φορές υποψήφιος για Όσκαρ Ντέιβιντ Ο’Ράσελ, σκηνοθετεί το ομώνυμο μυθιστόρημα του Μάθιου Κουίκ\nΔες το τρέιλερ της ταινίας που κυκλοφορεί στους κινηματογράφους στις 31 Ιανουρίου


Σωτ. Κουλοκτσής: Έχουμε συγκεκριμένο σχέδιο για την υγεία | mouzakinews.gr\nHome Πολιτική Σωτ. Κουλοκτσής: Έχουμε συγκεκριμένο σχέδιο για την υγεία\nΣωτ. Κουλοκτσής: Έχουμε συγκεκριμένο σχέδιο για την υγεία\nPosted By: Νίκος Πολίτηςon: Ιούλιος 04, 2019 In: Πολιτική, Ροή ΕιδήσεωνTags: Εκλογές, Σωτήρης Κουλοκτσής, υγεία\nΥποψηφίου βουλευτή Καρδίτσας με τη Ν.Δ.\nΣτα όρια της κατάρρευσης κινείται τα τελευταία χρόνια, επί των ημερών του ΣΥΡΙΖΑ, το δημόσιο σύστημα υγείας. Αν δούμε τι συμβαίνει στο νοσοκομείο της Καρδίτσας, (αντίστοιχη είναι η κατάσταση και στα περισσότερα νοσοκομεία της χώρας) τότε καταλαβαίνουμε που μπορεί να οδηγήσουν την υγεία οι λανθασμένες επιλογές και οι αποτυχημένες πολιτικές. Μόλις προχθές είχα την ευκαιρία να βρεθώ για μια ακόμη φορά το νοσοκομείο της Καρδίτσας. Αυτή τη φορά το επισκέφτηκα με την ιδιότητα του υποψηφίου βουλευτή. Η κατάσταση είναι τραγική και αυτό δεν είναι μια λεκτική υπερβολή, επειδή βρισκόμαστε σε προεκλογική περίοδο. Εάν αυτή τη στιγμή το νοσοκομείο είναι σε λειτουργία, οφείλεται στις φιλότιμες και υπεράνθρωπες προσπάθειες του ιατρικού και νοσηλευτικού προσωπικού. Σε ότι με αφορά ειδικά για το νοσοκομείο μας δεσμεύομαι ότι από όποια θέση θα αγωνιστώ για την πραγματική αναβάθμιση του. Και αυτό σημαίνει προσλήψεις γιατρών και άλλων απαραίτητων ειδικοτήτων, αναβάθμιση του τεχνολογικού εξοπλισμού και κτιριακή – ξενοδοχειακή αναβάθμιση. Εξάλλου θα πρέπει να υπογραμμιστεί ότι η Ν.Δ. έχει στις προτεραιότητες την συνολική αναβάθμιση της υγείας. Οι προτάσεις μας μεταξύ άλλων περιλαμβάνουν:\nTags: ΕκλογέςΣωτήρης Κουλοκτσήςυγεία


Κασετόφωνο: SEBASTIEN TELLIER 7/11/14 Fuzz\nSEBASTIEN TELLIER 7/11/14 Fuzz\nΤο Μάρτιο της ίδιας χρονιάς, ανακοινώθηκε από την αντίστοιχη επιτροπή στη Γαλλία πως ο Sebastien Tellier θα εκπροσωπούσε τη χώρα στον επερχόμενο διαγωνισμό της Eurovision, που επρόκειτο να γίνει στο Βελιγράδι! Ήταν η πρώτη φορά στα χρονικά που η Γαλλία θα συμμετείχε με ένα κομμάτι το οποίο, στο μεγαλύτερο μέρος του, ήταν τραγουδισμένο στα Αγγλικά. Μετά τις σχετικές αντιδράσεις, ο Tellier αναγκάστηκε τελικά να συμπεριλάβει περισσότερους στίχους στη μητρική του γλώσσα. Για την ιστορία, η συμμετοχή του έλαβε 47 πόντους στο σύνολο.\nΘωμάς Μαχαίρας / fuzzclubproductions@gmail.com & maxairas-th@ath.forthnet.gr / τηλέφωνο 6936 161979


Ειδώλια της Νεολιθικής Θεσσαλίας - Συλλογή Α. Μπάστη\nΤο ειδωλοπλαστικό υλικό που περιλαμβάνεται στο Corpus αυτό ακολουθεί την τυπολογική παρουσίαση των δύο πρώτων τόμων με τίτλο Ειδώλια της Νεολιθικής Θεσσαλίας Ι και ΙΙ αντίστοιχα, δηλαδή διακρίνεται σε δύο βασικές κατηγορίες, τα Κεφάλια και τα Σώματα (ανδρικά, γυναικεία ή και τμήματά τους) και καθεμία από αυτές περιλαμβάνει φυσιοκρατικά και σχηματοποιημένα ειδώλια (σύμφωνα με τα προβαλλόμενα χαρακτηριστικά τους) με σαφώς διακριτές υποκατηγορίες.\nΤα ειδώλια της συλλογής Α. Μπάστη είναι επιφανειακά ευρήματα, συνεπώς αστρωματογράφητα. Λόγω του ότι αποτελούσαν τμήματα ιδιωτικής συλλογής επί μακρύ χρονικό διάστημα πρίν δωρηθούν στο Μουσείο Βόλου, παρουσιάζουν επιπρόσθετα προβλήματα χρονολόγησης, καθόσον έχουν χαθεί, εν τω μεταξύ, πολλά στοιχεία ή και συχνά δεν υπάρχει καμμία πληροφορία για το σημείο εύρεσής τους. Εξ άλλου, διοικητικά προβλήματα και περιορισμοί είχαν ως αποτέλεσμα την απόρριψη αρχαιομετρικών μεθόδων, όπως της θερμοφωταύγειας, οι οποίες θεωρήθηκαν ότι θα καταστρέψουν τα αντικείμενα. Ως εκ τούτου, η χρονολόγηση των ειδωλίων της συλλογής μπορεί να επιτευχθεί μόνο με τυπολογικές συγκρίσεις με στρωματογραφημένο υλικό (σε ό,τι αφορά τη γενικότερη δομή και διακόσμηση) και ενίοτε με συγκρίσεις των πρώτων υλών κατασκευής.\nΣτοιχεία για τις τεχνικές κατασκευής και τη διακόσμηση μπορεί κάποιος να βρεί στην εισαγωγή του πρώτου τόμου της σειράς. Στόχος της δημοσίευσης του υλικού αυτού είναι η για πρώτη φορά λεπτομερής του παρουσίαση, παρά η ερμηνεία και η συζήτηση της λειτουργικότητάς του.\nΠαρουσιάζονται 186 πήλινα ή λίθινα ειδώλια από τα οποία 70 είναι κεφάλια και 116 είναι σώματα. Τα ειδώλια αυτά φέρουν ένα αύξοντα αριθμό, ακολουθούμενο από τον αριθμό τους στο Αρχείο του Κέντρου Ερεύνης της Αρχαιότητος της Ακαδημίας Αθηνών (ΟRF) και από τον αριθμό καταλόγου του Αρχαιολογικού Μουσείου Βόλου. Έπεται το όνομα της θέσης εύρεσής τους. Στοιχεία για την προέλευσή τους έχουν δοθεί από τον συλλέκτη. Σε όποια περίπτωση ο Κος Μπάστης δεν ήταν βέβαιος (και δυστυχώς αυτό ισχύει για πολλά ειδώλια) τα αντικείμενα αναφέρονται ως άγνωστης προέλευσης. Για κάποιες θέσεις της ανατολικής θεσσαλικής πεδιάδας, το όνομα αυτό ακολουθείται από ένα αριθμό (ΑΤΑΕ) σύμφωνα με το λήμμα Γαλλής 1992. (τα αρχικά ΑΤΑΕ σημαίνουν Αριθμός Τοπογραφικού Αρχείου Εφορείας Λάρισας). Με τον ίδιο τρόπο αναφέρονται και μερικές θέσεις της δυτικής θεσσαλίας.\nΔίνονται οι μέγιστες διαστάσεις σε εκατοστά, Η ύψος, W πλάτος, Τ πάχος. Οι διαστάσεις ακολουθούνται από τον προσδιορισμό του χρώματος και στη συνέχεια δίνεται λεπτομερέστατη περιγραφή κάθε αντικειμένου.


Αυτοτραυματισμός 47χρονου στη Σκιάθο\nΝΙΚΟΣ ΓΙΑΜΑΡΕΛΟΣ ΓΙΑ ΚΟΥΚΟΥΝΑΡΙΕΣ : Αν και αργά …χαιρετίζουμε την κίνηση…\nΑπόσυρση της Κοινής Υπουργικής Απόφασης για το εισιτήριο εισόδου στο Θαλάσσιο…\nΑρχική ΜΑΓΝΗΣΙΑ Νάνσυ Καπούλα “Να μπούμε μπροστά για να έχουμε το Βόλο που μας...\nΝάνσυ Καπούλα “Να μπούμε μπροστά για να έχουμε το Βόλο που μας αξίζει”\nΠολυμέτωπη επίθεση στην δημοτική αρχή του Βόλου, δίνοντας έμφαση στην καθημερινότητα, στην διασφάλιση της δημόσιας υγείας και στα θέματα δημοκρατίας, από την κ. Νάνσυ Καπούλα που παρουσίασε την πρότασή της για αλλαγή σελίδας στο Δήμο Βόλου και ανακοίνωσε την υποψηφιότητά της, παρουσία εκατοντάδων πολιτών, στελεχών της ΝΔ από το χώρο της αυτοδιοίκησης και κομματικά στελέχη, ενεργούς πολίτες από αυτοδιοικητικούς και πολιτικούς χώρους. Αίσθηση προκάλεσε η δήλωσή της για πολιτική δυσωδία που σκεπάζει την πόλη η οποία είναι απόλυτα εναρμονισμένη με την πραγματική δυσωδία από την εγκατάλειψη του ενιαίου Βόλου.\n«Εμείς δεν είμαστε περαστικοί από αυτή την πόλη. Δεν μας πτοούν ούτε οι φοβέρες, ούτε η λασπολογία» δήλωσε και «υποσχέθηκε» ότι με τα μέλη της παράταξης που θα συγκροτήσει θα «καθαρίσουνε την πολιτική ατμόσφαιρα και να ξεκαθαρίσουνε την κατάσταση στο Δήμο Βόλου». Αναφέρθηκε στα θέματα της ανάπτυξης και στην υποχώρηση που παρουσιάζει η πόλη και ανέπτυξε τους πυλώνες που θα κινηθεί η πρόταση για την αναπτυξιακή πορεία τόσο του Βόλου, όσο και των υπολοίπων περιοχών του Καλλικρατικού δήμου.\n«Η σημερινή συγκέντρωση είναι μια ηχηρή απάντηση, σε όσους προσπαθούν να φέρουν το Βόλο μας, στα μέτρα τους. Ας γνωρίζουν όμως, ότι, η πόλη μας διαθέτει απεριόριστους ορίζοντες. Αστείρευτες δυνάμεις και κυρίως τους ανθρώπους που μπορούν να αξιοποιήσουν δυνατότητες και πλεονεκτήματα. Στην κοινωνία υπάρχει\nμια μεγάλη και σιωπηλή πλειοψηφία που αδημονεί να μιλήσει. Και θα μιλήσει. Θα μιλήσουμε όλοι μαζί στις δημοτικές εκλογές του Μαΐου του 2019», είπε στην έναρξη της ομιλίας της.\nΤόνισε ότι η πόλη με τους ανθρώπους της έχουν στερηθεί τον διάλογο και η δημοτική αρχή «λερώνει» τον Βόλο με τις πράξεις της. Είπε πως την απόφασή της να διεκδικήσει το Δήμο Βόλου, υποστηρίζει ένα πλήθος ικανών ανθρώπων.\nΗ πόλη σε χέρια ανίκανα και στόματα βρώμικα\n«Όλοι μαζί συνειδητοποιήσαμε πως αφήσαμε την πόλη σε χέρια ανίκανα και στόματα βρώμικα. Δε θέλουμε αυτούς να μας εκπροσωπούν. Δε θέλουμε αυτούς που τους βλέπει να καθυβρίζουν και να προκαλούν επεισόδια το πανελλήνιο κι αναρωτιέται τι συμβαίνει στο Βόλο», ανέφερε και συμπλήρωσε πως θα αγωνιστούν μαζί της νέοι άνθρωποι αλλά θα αξιοποιηθούν και στελέχη με εμπειρία στην αυτοδιοίκηση.\n«Κάνουμε νέο ξεκίνημα γιατί εμάς ο Βόλος πάντα θα μας ενώνει και ήρθε η ώρα να διώξουμε αυτούς που σπέρνουν καθημερινά το διχασμό. Διαθέτουμε σχέδιο και κυρίως συμπράττουν μαζί μας άνθρωποι που μπορούν να το υλοποιήσουν», τόνισε και αναφέρθηκε στην κληρονομιά που άφησαν στον Καλλικρατικό Δήμο οι δημοτικές αρχές που υπηρέτησαν όλες τις περιοχές.\n«Εμείς θα χτίσουμε πάνω σε ότι θετικό έγινε όλα τα προηγούμενα χρόνια. Όλες τις προηγούμενες δεκαετίες. Δεν είμαστε ούτε βάνδαλοι, ούτε μηδενιστές. Έχουμε τάξει στους εαυτούς μας, άλλους ρόλους. Ρόλους ειρηνικούς και δημιουργικούς» και δήλωσε πως σε αντίθεση με την σημερινή δημοτική αρχή, η παράταξή της θα καταθέσει πρόγραμμα στους δημότες.\n«Μόνο έτσι μπορούμε να διεκδικήσουμε για το Βόλο αλλά και να διορθώσουμε τις ζημιές και την καταστροφή που έχουν προκαλέσει αυτοί που καμάρωναν ότι κατεβαίνουν χωρίς πρόγραμμα. Το έκαναν γιατί δεν γνώριζαν ποια είναι η πόλη. Λογικό αφού ήρθαν ξένοι και περαστικοί και την είχαν δει μόνο στο χάρτη».\nΜίλησε για απόλυτη ανικανότητα της δημοτικής αρχής, για υποτιθέμενα έργα και για εγκατάλειψη του ενιαίου Βόλου καθώς βαρύτητα έχει δοθεί μόνο στη Δημητριάδος και την Ιάσονος, οι οποίες εκτός από τα λουλούδια «πνίγονται» από το κυκλοφοριακό.\n«Η δική μας δουλειά για τα ζητήματα της καθημερινότητας θα είναι άμεση και αποτελεσματική. Έγκαιροι και διαφανείς διαγωνισμοί, προγραμματισμένες εργασίες, έργα χωρίς λάθη και παρατυπίες που προκαλούν καθυστερήσεις, έργα για όλους τους δημότες χωρίς εξαιρέσεις, έργα για τις δημοτικές ενότητες που έχουν αφεθεί στην τύχη τους. Έργα χωρίς λαϊκισμούς και τυμπανοκρουσίες. Δεδομένη και αυτονόητη πρέπει να είναι και η καθαριότητα όμως η δυσωδία της πολιτικής ζωής που έχουν εξαπλώσει στην πόλη μεταφορικά βρίσκεται και κυριολεκτικά στους κάδους από τις συνοικίες μας». Μίλησε επίσης για την καθαριότητα και τα αδέσποτα, δεσμεύτηκε για δημιουργία μονάδας ανακύκλωσης και όχι παραγωγής σκουπιδιών για καύση που προγραμματίζει η νυν δημοτική αρχή καθώς όπως είπε μπίζνες με τα σκουπίδια εις βάρος της υγείας των πολιτών, δεν είναι στη φιλοσοφία της. Ιδιαίτερη βαρύτητα έδωσε στο θέμα της ΔΕΥΑΜΒ και κατηγόρησε την δημοτική αρχή για την διάλυση του Βιολογικού, για τη μόλυνση του περιβάλλοντος και εσκεμμένη απαξίωση της εταιρείας με την δημοτική αρχή να επιδιώκει το λουκέτο. Τόνισε ότι γι΄αυτούς τους λόγους εξεδίωξαν το ΤΕΕ από τη διοίκηση… για να το φιμώσουν. Η ίδια δεσμεύτηκε να παλέψει την υπόθεση την ΕΡΓΗΛ κάτι που όπως είπε δεν έπραξε η δημοτική αρχή.\nΤέλος αναφέρθηκε στις αναπτυξιακές της προτάσεις σε όλους τους τομείς, μίλησε για τα μεγάλα έργα που εγκατέλειψε η δημοτική αρχή , για το έλλειμμα συνεργασίας με τους πάντες και άφησε αιχμές για την ομάδα ΝΠΣ που δημιουργήθηκε στην πόλη.\nΠροηγούμενο άρθροΗ οικογένεια Λάτση στη γενέτειρα του καπετάν Γιάννη\nΕπόμενο άρθρο…και το όνομα αυτής ..: ΣΟΦΙΑ\nΧΡΗΣΤΟΣ ΜΠΟΥΚΩΡΟΣ : Να ενισχυθούν οι αστυνομικές δυνάμεις στις Β. Σποράδες ενόψει της σεζόν 2021\nΣΚΙΑΘΟΣ : Την παρέμβαση εισαγγελέα ζητάει η ανάδοχος ναυαγοσωστική για παρατυπίες...\nH Σκιάθος φιγουράρει στο Luxury Guide Greece | για αύξηση των...\nΟΛΟΙ ΟΙ ΑΓΩΝΕΣ ΤΟΥ 2ου ΤΟΥΡΝΟΥΑ ΒΟΛΕΫ ΓΥΝΑΙΚΩΝ ΣΚΟΠΕΛΟΥ ΖΩΝΤΑΝΑ ΚΑΙ...


Ανάβαση στο Ξηροβούνι και κοπή πίτας για τον Ε.Ο.Σ. Ναυπάκτου | LepantoMag.gr\nΤην Κυριακή 17 Ιανουαρίου 2016 θα πραγματοποιηθεί ανάβαση από το χωριό ΚΑΛΛΙΘΕΑ ΔΩΡΙΔΟΣ στην κορυφή ΞΗΡΟΒΟΥΝΙ (υψ. 1361μ.) διάρκειας περίπου 1.00΄ ώρας, όπου θα γίνει και η κοπή της Πρωτοχρονιάτικης Πίτας . Η μετακίνηση θα γίνει με Ι.Χ. αυτοκίνητα και η αναχώρηση στις 07.30΄ το πρωί από την πλατεία ΛΙΜΑΝΙΟΥ.\nΣκέψεις από μια παλαιότερη κοπή Πρωτοχρονιάτικης πίτας\nΉταν το 2000 όταν ο τοπικός Ορειβατικός Σύλλογος Ναυπάκτου έκανε μια εξόρμηση στο βουνό του Τρικόρφου, για να κόψει την πρωτοχρονιάτικη πίτα του. Αποφάσισα τότε να συμμετέχω. Από εξοπλισμό ότι παλιό είχα: ένα παλιό τζιν, τα ημιάρβυλα από το στρατό και το αθλητικό μπουφάν για αρχή με βόλεψε. Ετσι μπήκα στο «λούκι» της ορειβασίας που μου έχει χαρίσει τόσες όμορφες στιγμές, συγκινήσεις, φιλίες, διαφωνίες αλλά και ένα δέσιμο με τους συνορειβάτες μοναδικό. Με αφορμή το σύλλογο και πλέον με τα υπόλοιπα μέλη, γνωρίσαμε ένα μαγευτικό κόσμο, ανεβήκαμε στα ωραιότερα βουνά της πατρίδας μας, διασχίσαμε απομονωμένες πανέμορφες κοιλάδες, κολυμπήσαμε στα γαλαζοπράσινα νερά αλπικών λιμνών και ποταμών με κρυστάλλινα νερά, δροσιστήκαμε σε μαγευτικούς καταρράκτες, γνωρίσαμε αγνούς και όμορφους ανθρώπους της φύσης.\nΉρθαμε σε επαφή με τη φύση και αυτή μας χάρισε απλόχερα τις ομορφιές της. Δύσκολα θα πηγαίναμε μόνοι μας σε τόσα βουνά και μέρη χωρίς την οργάνωση ενός συλλόγου. Μέσα στο σύλλογο συμφωνείς και διαφωνείς για πολλά πράγματα αλλά η αγάπη για το βουνό μας ενώνει και μας κρατάει δεμένους και ενεργούς ορειβάτες. Η ζωή του συλλόγου είναι τα μέλη του. Όσο περισσότερος κόσμος συμμετέχει τόσο η φλόγα και η προσφορά του μεγαλώνει. Περισσότεροι άνθρωποι σημαίνει περισσότερες ιδέες και απόψεις που μεταφράζεται σε ακόμα πιο πολλές δραστηριότητες\nΜέσα σε αυτή τη ζοφερή οικονομική κρίση που ζούμε, οι ορειβατικοί σύλλογοι δίνουν μια διέξοδο, μια ελπίδα, εκπέμπουν το μήνυμα της προσπάθειας και της συλλογικότητας. Η ορειβασία είναι από τη φύση της ένα δύσκολο άθλημα προσφέρει όμως τη χαρά της συλλογικότητας, της προσπάθειας και του δέους που μας προξενεί η μεγαλοπρέπεια του ορεινού τοπίου και τωνουρανών. Δραστηριοποιηθείτε,ελάτε σε επαφή,γραφτείτε στον τοπικό ΕΟΣ γιατί μέσα από τη συλλογικότητα και την κοινή δράση πάντα βγαίνει κάτι καλό.


Κέρκυρα: Συγκλονιστική μαρτυρία για τον "δράκο του Κάβου" - Αεροσυνοδός που έπεσε θύμα του σπάει τη σιωπή της - happened now\nΑρχική ΑΣΤΥΝΟΜΙΚΑ Κέρκυρα: Συγκλονιστική μαρτυρία για τον “δράκο του Κάβου” – Αεροσυνοδός που έπεσε...\nΚέρκυρα: Συγκλονιστική μαρτυρία για τον “δράκο του Κάβου” – Αεροσυνοδός που έπεσε θύμα του σπάει τη σιωπή της\nΣυγκλονίζει η μαρτυρία Βρετανίδας η οποία πριν από δέκα χρόνια είχε πέσει θύμα των σεξουαλικών ορέξεων του λεγόμενου “δράκου του Κάβου” στην Κέρκυρα. Για την 33χρονη αεροσυνοδό της British Airways Κέιλι Μόργκαν ο εφιάλτης επέστρεψε όταν έμαθε για την υπόθεση της 34χρονης από την Αλβανία που κατήγγειλε ότι τη βίασε ο 47χρονος, ο οποίος παραμένει ασύλληπτος. Όπως είπε μιλώντας στην εφημερίδα “The Sun” είχε προβλέψει ότι ο κατά συρροήν βιαστής θα ξαναχτυπούσε, από τη στιγμή που έμαθε ότι είχε ελεύθερος, αφού εξέτισε μόλις 6 χρόνια από την ποινή των 52 ετών στην οποία είχε καταδικαστεί. “Ένιωσα απόγνωση όταν ανακάλυψα ότι αφέθηκε ελεύθερος, αλλά αισθάνθηκα ναυτία όταν έμαθα ότι επιτέθηκε και πάλι, όπως είχα προβλέψει ότι θα έκανε ” είπε η Κέιλι Μόργκαν. “Είναι προγραμματισμένος να βιάζει γυναίκες και δεν θα έπρεπε να έχει αφεθεί ελεύθερος”, σημείωσε.\nΌπως αναφέρει η Espresso, η Βρετανίδα η οποία είχε απαχθεί και βιαστεί επανειλημμένα υπό την απειλή μαχαιριού το καλοκαίρι του 2010 από το 37χρονο τότε Κερκυραίο από τη Λευκίμμη, στρέφεται και κατά των ελληνικών Αρχών. “Δεν τις εμπιστεύομαι, ότι δηλαδή αν τον πιάσουν θα κάνουν το σωστό. Ωστόσο οι ντόπιοι που τον ψάχνουν σίγουρα θα το κάνουν. Δεν είναι τίποτα περισσότερο από ένα ζώο και αυτό δεν θα αλλάξει ποτέ”, ανέφερε η Βρετανίδα.\nΌπως αναφέρει η Espresso, ήταν απόγευμα και βρισκόταν στην παραλία, όταν ο δράστης την πλησίασε από πίσω και τη ρώτησε τι ώρα ήταν. Μόλις εκείνη γύρισε για να του απαντήσει, ο “δράκος του Κάβου” τη χτύπησε στο κεφάλι, την έσυρε αναίσθητη στο δάσος, έκλεψε όσα χρήματα είχε πάνω της και το κινητό της κι έπειτα την κράτησε αιχμάλωτη επί 14 ώρες, διάστημα κατά το οποίο τη βίασε πέντε φορές. Σε όλη τη διάρκεια της αιχμαλωσίας της, ο άντρας την απειλούσε με μαχαίρι για να μην φύγει και την προειδοποιούσε ότι, αν πήγαινε στην αστυνομία, θα την έβρισκε και θα τη σκότωνε. Όμως, όταν η Κέιλι βρήκε την ευκαιρία, το έσκασε και πήγε στην Αστυνομία, όπου τον αναγνώρισε από τις φωτογραφίες υπόπτων.\nΠροηγούμενο άρθροΕπεισόδια στο Κέντρο Υποδοχής και Ταυτοποίησης στον βόρειο Έβρο – Έβαλαν φωτιά σε στρώματα\nΕπόμενο άρθροΚοζάνη: Άφησε σημείωμα στη γυναίκα του και αυτοκτόνησε


Ιωάννινα:Αρνητικά όλα τα rapid στη Δομή του Ξενώνα Φιλοξενίας Γυναικών Θυμάτων βίας - EPIRUS TV NEWS\nΙωάννινα:Αρνητικά όλα τα rapid στη Δομή του Ξενώνα Φιλοξενίας Γυναικών Θυμάτων βίας\nepirustvnews 3/10/2021 01:47:00 μ.μ.\nΟ «Ο.Κ.Π.Α.Π.Α.» σε συνεργασία με την κινητή μονάδα του ΕΟΔΥ, την Περιφέρεια Ηπείρου και την 6η ΥΠΕ, τους οποίους και ευχαριστεί, διενήργησε rapid τεστ σήμερα Τετάρτη 10/03/2021 στη Δομή του Ξενώνα Φιλοξενίας Γυναικών Θυμάτων βίας και των παιδιών τους, του Ν.Π.Δ.Δ. «Ο.Κ.Π.Α.Π.Α.» Δήμου Ιωαννιτών.\nΣτα τεστ που υποβλήθηκαν συμμετείχαν ωφελούμενοι και εργαζόμενοι της συγκεκριμένης δομής. Από τον προληπτικό έλεγχο που διενεργήθηκε δεν προέκυψε κανένα θετικό κρούσμα.\nΟ «Ο.Κ.Π.Α.Π.Α.» από την μεριά του θα τηρεί όλα τα υγειονομικά πρωτόκολλα για την προστασία και την ασφάλεια των ωφελούμενων και των εργαζόμενων.\nΙωάννινα:Αρνητικά όλα τα rapid στη Δομή του Ξενώνα Φιλοξενίας Γυναικών Θυμάτων βίας Reviewed by epirustvnews on 3/10/2021 01:47:00 μ.μ. Rating: 5


10 ηθοποιοί που πέθαναν την ώρα των γυρισμάτων | instabam.gr\nΣε τηλεοπτικές σειρές, ή και ταινίες\n28-05-2017 @ 20:40μμ\nΤο να είσαι ηθοποιός δε σημαίνει πάντα λάμψη και γκλαμουριά. Στην πραγματικότητα, μπορεί μερικές φορές να είναι επικίνδυνο. Δείτε αυτούς τους 10 σταρ του Χόλιγουντ για παράδειγμα. Όλοι έχουν ένα μακάβριο κοινό: πέθαναν την ώρα που γύριζαν τη σειρά ή την ταινία τους. Αν και υπάρχουν πολλοί διάσημοι ηθοποιοί όπως ο Heath Ledger, που πέθαναν πριν ολοκληρώσουν ένα πρότζεκτ, δεν πέθαναν όλοι την ώρα των γυρισμάτων. Μερικοί από τους θανάτους ήταν αποτέλεσμα φυσικών αιτίων, ενώ άλλοι είχαν πιο τραγικό τέλος.\nΈνα ακούσιο τραύμα από πυροβολισμό στο κεφάλι στα γυρίσματα της σειράς περιπέτειας του CBS «Cover Up» σκότωσε τον Hexum το 1984, γράφει η Access Atlanta. Έπαιξε τον Mac Harper, το μοντέλο με το πράσινο μπερέ στην τηλεοπτική σειρά μυστηρίου. Σύμφωνα με το Entertainment Weekly, ο Hexum περίμενε να ξεκινήσει το γύρισμα στις 12 Οκτωβρίου του 1984, αλλά υπήρχαν καθυστερήσεις. Όταν έμαθε πως θα υπάρξουν κι άλλες καθυστερήσεις, ο ίδιος χαριτολογώντας πήρε ένα 44 Magnum γεμάτο με σφαίρες, είπε: «Can you believe this crap?» και τράβηξε τη σκανδάλη. Μεταφέρθηκε εσπευσμένα στο νοσοκομείο όπου έγινε χειρουργική επέμβαση, ωστόσο, παρέμεινε σε κωματώδη κατάσταση και στη συνέχεια κηρύχθηκε εγκεφαλικά νεκρός στις 18 Οκτωβρίου. Το Cover Up, που ήταν σίριαλ για ένα φωτογράφο μόδας/βετεράνο στρατιώτη ειδικών δυνάμεων που πήγαινε σε αποστολές σε όλον τον κόσμο, επιχείρησε να συνεχίσει την παραγωγή με νέο ηθοποιό, αλλά δεν άντεξε μετά την πρώτη σεζόν.\nO Morrow σκοτώθηκε κατά τη διάρκεια των γυρισμάτων του Twilight Zone: The Movie, τον Ιούλιο του 1982, μαζί με δύο παιδιά ηθοποιούς, τον Myca Dinh Le και τη Renee Chen. Το σενάριο του Twilight Zone περιείχε τη χρήση ενός ελικοπτέρου και πυροτεχνημάτων, που σε αυτή την περίπτωση αποδείχτηκε θανάσιμος συνδυασμός. Κατά τη διάρκεια μιας σκηνής στην οποία ο Morrow ήταν θύμα επίθεσης Αμερικανών στρατιωτών στο Βιετνάμ, τα πυροτεχνήματα εξερράγησαν κόβοντας την ουρά του ελικοπτέρου το οποίο κατέρρευσε αποκεφαλίζοντας τον Morrow και σκοτώνοντας και τα δύο παιδιά ηθοποιούς. Αργότερα αποκαλύφθηκε ότι τα παιδιά που έχασαν τη ζωή τους επρόκειτο να πληρωθούν παράνομα, κάτω από το τραπέζι. Εικάζεται ότι ο σκηνοθέτης εν γνώσει του παραβίαζε τους νόμους της Καλιφόρνια σχετικά με την παιδική εργασία, καθώς και σχετικά με την εργασία γύρω από το δυνητικά επικίνδυνο συνδυασμό ενός ελικοπτέρου και φωτοβολίδων. Τελικά ο σκηνοθέτης John Landis και τέσσερις άλλοι δικάστηκαν αργότερα την ακούσια ανθρωποκτονία λόγω της παράνομης πρόσληψης των παιδιών. Σύμφωνα με το Ranker το σώμα ενόρκων αποφάσισε πως ο Landis δεν περίμενε η σκηνή να είναι επικίνδυνη και ότι οι προστατευόμενοι δεν είναι ένοχοι. Το Twilight Zone: The Movie συνεχίστηκε και η ταινία κυκλοφόρησε τον Ιούνιο του 1983, πηγαίνοντας όχι και τόσο καλά στο box office.\nΟ Lee, ο γιος του θρύλου των πολεμικών τεχνών Bruce Lee, σκοτώθηκε στις 31 Μαρτίου του 1993, από ένα ατύχημα στα γυρίσματα του The Crow. Ο χαρακτήρας που έπαιζε ο Lee έπρεπε να πυροβοληθεί σε μια σκηνή, αλλά το όπλο που χρησιμοποιήθηκε περιείχε ένα θραύσμα μιας πραγματικής σφαίρας, γράφει το Ranker. Κατά τη διάρκεια των γυρισμάτων της σκηνής, ενώ ο Lee περπατούσε σε ένα διάδρομο κρατώντας μια χάρτινη σακούλα παντοπωλείου, ένας άλλος ηθοποιός τον πυροβόλησε από 15 πόδια απόσταση. Την ίδια στιγμή ο Lee ενεργοποίησε ένα διακόπτη που βρισκόταν κάτω από την σακούλα ο οποίος δημιούργησε μια μικρή έκρηξη που ονομάζεται squib. Το squib είναι μια εφαρμογή που χρησιμοποιείται συνήθως για τη μίμηση των εκρήξεων από τους πυροβολισμούς στις ταινίες. Ο Lee χτυπήθηκε στην κοιλιά από το θραύσμα, και πέθανε αργότερα την ίδια ημέρα σε ηλικία των 28 ετών. Ο σκηνοθέτης Alex Proyas προκειμένου να ολοκληρώσει τη ταινία προσέλαβε έναν σωσία και χρησιμοποίησε ειδικά εφέ. Το The Crow αφηγείται την ιστορία ενός ροκ μουσικού, του Eric Draven, ο οποίος έχει επανέλθει στη ζωή με ειδικές ικανότητες με τη βοήθεια που το έχει δοθεί από ένα μυστηριώδες κοράκι. Ο Draven χρησιμοποιεί τις ικανότητές του για να κυνηγήσει και να σκοτώσει τους άνδρες που δολοφόνησαν αυτόν και την αρραβωνιαστικιά του.\nΓνωστός ως Αυστραλός λάτρης της περιπέτειας και υπερασπιστής των ζώων, ο «Crocodile Hunter» τσιμπήθηκε και σκοτώθηκε από ένα σαλάχι στις 4 Σεπτεμβρίου του 2006, ενώ μαγνητοσκοπούσε το Ocean’s Deadliest, ένα υποβρύχιο ντοκιμαντέρ. Σύμφωνα με την εφημερίδα Los Angeles Times, ο Irwin και ο οπερατέρ του, Justin Lyons, είχαν μπει στο νερό μέχρι το στήθος στη θάλασσα έξω από το Queensland της Αυστραλία. Οι δυο τους ήρθαν αντιμέτωπο ένα σαλάχι με μήκους 2,43 μέτρων: αφού μαγνητοσκόπησαν το σαλάχι για λίγη ώρα, αυτό επιτέθηκε στον Irwin. «Ξεκίνησε να χτυπάει άγρια με την ουρά του,» είπε ο Lyons στη Los Angeles Times, «εκατοντάδες χτυπήματα μέσα σε λίγα δευτερόλεπτα.» Παρά τις προσπάθειες του πληρώματος να τον σώσει, ο Irwin πέθανε προτού να μπορέσουν να τον βοηθήσουν. Σε συνέντευξη του Lyons στο Los Angeles Times, είπε πως τα τελευταία λόγια του Irwin ήταν «πεθαίνω».\nΤην περίοδο που βρισκόταν στο Τολέδο της Ισπανίας για τα γυρίσματα της ταινίας The Return of the Musketeers, ο Kinnear έπεσε από ένα άλογο. Ο 54χρονος Βρετανός ηθοποιός έσπασε τη λεκάνη του και μεταφέρθηκε σε νοσοκομείο της Μαδρίτης. Την επομένη, στις 20 Σεπτέμβρη του 1988, ο Kinnear πέθανε από καρδιακή προσβολή, γράφει το Oddee. Ο Kinnear «έπαιξε το ρόλο του Planchet, του υπηρέτη του Musketeer d’Artagnan, ένα ρόλο που δημιούργησε το 1974 για την επιτυχημένη ταινία του Richard Lester «The Three Musketeers», γράφουν οι New York Times. Ο σκηνοθέτης Richard Lester επηρεάστηκε βαθιά από το θάνατο του Kinnear και λίγο αργότερα αποσύρθηκε από τον χώρο του κινηματογράφου.\nΦωτογραφίες ηθοποιών μαζί με τους ανθρώπους που τους ντούμπλαραν!\nΈνα μουσικό βίντεο αφιέρωμα με μερικές από τις πιο προκλητικές στιγμές γυναικών σε ταινίες που όλοι αγαπήσαμε!\n10 γνωστές ταινίες που διαστρεβλώνουν ιστορικά γεγονότα


Style Archives - riskygames\nCulture, Politics, Style\n27 Σεπτεμβρίου 2015\tΗ Δανάη Στράτου σε «Επιφυλακή». Η καταξιωμένη εικαστικός και σύζυγος του Γιάνη Βαρουφάκη εκθέτει τη δική της εικαστική δημιουργία στην Αίγινα, στο πλαίσιο του Φεστιβάλ Φιστικιού, με την ευκαιρία της συμπλήρωσης 30 χρόνων από την απομάκρυνση των φυλακών από το ιστορικό κτίριο του Καποδιστριακού Ορφανοτροφείου. Το «Secret» τη συνάντησε και σε μια εφ’ όλης της…\n27 Σεπτεμβρίου 2015\tΤο πιο γνωστό αντρικό περιοδικό στον κόσμο το Monocle βρέθηκε στην Αθήνα στο πλαίσιο ενός συνεδρίου σε γνωστό ξενοδοχείο της πρωτεύουσας και σε πρόσφατο άρθρο του στην ειδησεογραφικη του ιστοσελιδα το monocle.com έκανε λόγο για αναγέννηση της Αθήνας. Όπως παρατηρεί ο συντάκτης του βρετανικού «Monocle» μπαρ και καφετέριες δεν ήταν γεμάτα, ακόμα και τα γνωστά barber shops, όπου…\nNews, Style, Trending Stories\n19 Σεπτεμβρίου 2015\tΕίναι ξανθιά με αγγελικό πρόσωπο, 20 ετών, έχει ύψος 1,78 μ. και ιδανικές αναλογίες. Παρ’ όλα αυτά, το μεγαλύτερο ατού της Τζίτζι Χαντίντ, του πιο ανερχόμενου μοντέλου των ΗΠΑ, είναι η επιδραστικότητά της στα σόσιαλ μίντια. Mε 5,4 εκατομμύρια ακολούθους στο Ινσταγκραμ, η Τζίτζι κατάφερε να γίνει το πιο περιζήτητο μοντέλο φέτος. Αντίθετα από την παλαιότερη…\nZeus+Dione: O Θρίαμβος της Ελλάδας (σύμφωνα με το Monocle)\n5 Σεπτεμβρίου 2015\tΉθελαν να φτιάξουν κάτι αμιγώς ελληνικό. Αναβιώνοντας την ξεχασμένη ελληνική παράδοση και την παραδομένη στη λήθη, ελληνική βιομηχανία μόδας. Τα κατάφεραν στήνοντας την επιχείρηση τους η όποια σύμφωνα με το ανατρεπτικό βρετανικό περιοδικό Monocle (τεύχος Σεπτεμβρίου ) είναι από τις πλέον επιτυχημένες στην Ελλάδα. Οι κ. Μαρέβα Γκρέμποφσκι και Δήμητρα Κολοτούρα ψάχνοντας πώς θα ονομάσουν…\nGivenchy : «Η Audrey ήταν η αιώνια γυναίκα» . Δείτε τον 90χρονο σήμερα σχεδιαστή. Ο θρυλικός σχεδιαστής ξαναγύρισε στο προσκήνιο μόνο για την Audrey-της αφιερώνει το νέο βιβλίο με τα σχέδιά του και εξηγεί γιατί είχαν μοναδική σχέση.\nFeatured, News, Style, Trending Stories\n12 Σεπτεμβρίου 2015\tΑφορμή για να μιλήσει για πρώτη φορά μετά από πολλά χρόνια σε δημοσιογράφους ο Givenchy ήταν ένα λεύκωμα με τίτλο ‘To Audrey with love”. Ένα λεύκωμα με σχέδια ρούχων που δημιούργησε για εκείνη, καθώς και για άλλες διάσημες πελάτισσές του όπως τη Δούκισσα του Ουίνδσορ, την Πριγκίπισσα Γκρέις του Μονακό, και την Τζάκι Κένεντι Ωνάση….\nIt s a small art world: Η Annie Leibovitz ανακαλύπτει σπάνιες φωτογραφίες του Mick Jagger το 1967 και του M.Brando το 1946\n5 Σεπτεμβρίου 2015\t«Στα τέλη της δεκαετίας του 1960 και στις αρχές του 1970, όταν ήμουν μια νεαρή φωτογράφος, ήμουν βαθιά μέσα στο προσωπικό ρεπορτάζ: ταξίδια, έξω από το στούντιο, ασπρόμαυρο φιλμ, μια μικρή κάμερα, οτιδήποτε ελαφρύ ήταν διαθέσιμο. Ο Καρτιέ Μπρεσόν και ο Ρόμπερτ Φρανκ ήταν θεοί μου. Δουλεύοντας σε αποστολές μπήκα στη σφαίρα της δημοσιογραφίας και…\nΑυτός είναι ο M. Blahnik . Ο άνθρωπος πίσω από 30.000 σχέδια παπουτσιών(δείτε ποιο κάνει 1800 $)\n5 Σεπτεμβρίου 2015\tΤα ποικίλα ενδιαφέροντα του Manolo Blahnik παρουσιάζονται σε ένα νέο βιβλίο που θα κυκλοφορήσει το Σεπτέμβριο. Στην πενηντακονταετή καριέρα του, ο Manolo Blahnik έχει σχεδιάσει πάνω απο 30000 ξεχωριστά σχέδια παπουτσιών (με αρχική τιμή 700$).(Δείτε μερικά από αυτά) «Είμαι 72 ετών είπε ο Blahnik, κάτοικος του Μπαθ στην Αγγλία, με καταγωγή απο τις Κανάριες Νήσους. «Δεν είμαι πια…\nAmal Clooney: H πιο καλοντυμένη γυναίκα στον κόσμο.\n29 Αυγούστου 2015\tΗ Amal Clooney είναι η πλέον καλοντυμένη γυναίκα του πλανήτη. Τουλάχιστον αυτό υποστηρίζουν τα μεγαλύτερα περιοδικά του πλανήτη που δημοσιεύουν συνεχώς φωτογραφίες της. Έγινε διάσημη στο ευρύ κοινό, ως σύντροφος του George Clooney και αργότερα τράβηξε όλα τα βλέμματα ως σύζυγός του, η επιτυχημένη δικηγόρος των ανθρωπίνων δικαιωμάτων. Τώρα, φαίνεται πως θα βγει ακόμη περισσότερο στη δημοσιότητα,…\nΗ μεγάλη διαμάχη Μενεγάκη-Λάτσιου. Ο ρόλος του Χ. Παμπούκη\n23 Αυγούστου 2015\tΤην ημέρα που η κ. Ελένη Μενεγάκη πέρασε την είσοδο των γραφείων της δικηγορικής εταιρίας του κ. Χάρη Παμπούκη, ελάχιστοι ήξεραν για το συγκεκριμένο ραντεβού. Για τους γνώστες, ήταν η ύστατη κίνηση της τηλεπαρουσιάστριας να αλλάξει άρδην την δυσχερή κατάσταση στην δικαστική διαμάχη με τον πρώην σύζυγό της κ. Γιάννη Λάτσιο. …\n16 Stars του Hollywood οπως δεν τις έχετε ξαναδεί (και γυμνές!!!).\n23 Αυγούστου 2015\tΟι συστάσεις για τον David Downton περισσεύουν. Πρόκειται για έναν από τους διασημότερους illustrator στον χώρο της μόδας. Έτσι λοιπόν αποφάσισε να σκιτσάρει μερικές από τις διασημότερες Stars & Grandes Dames του Hollywood. Ο illustrator , λοιπόν , σκίτσαρε μεταξύ άλλων την Linda Evangelista , την Karlie Kloss, την Ines de la Fressange , την Cate Blanchet , την Farida Khelfa , την…\nAuction Christie’s στη Γενεύη: Diamonds are for ever.\n23 Αυγούστου 2015\tΣε μια αυστηρά ιδιωτική αίθουσα, τα στελέχη του οίκου Christie’s στο Λονδίνο, τοποθετούσαν πάνω στις ειδικές βάσεις από βελούδο, αστραφτερά περιδέραια από χρωματιστά διαμάντια, ζαφείρια και ρουμπίνια πρώτης ποιότητας. Ακόμα ένα auction Christie 's πρόκειται να ξεκινήσει. Ειδική προσοχή έδιναν σε μια ιστορικής προέλευσης καρφίτσα μέσης, φτιαγμένη από λευκά διαμάντια που ανήκε στην οικογένεια της Βαρώνης…\nΠέτρος Κωστόπουλος. Η νέα ζωή ενός πρώην εκδότη.\nFeatured, Style, Trending Stories\n1 Αυγούστου 2015\tΣε μια φωτογραφία τραβηγμένη πριν από λίγες ημέρες ο κ. Πέτρος Κωστόπουλος αποβιβάζεται από ένα καΐκι σε ένα λιμανάκι της Πάτμου, μαζί με την πρώην σύζυγό του κ.Τζένη Μπαλατσινού. Φορούσε ένα λευκό t-shirt με στάμπα που έγραφε "Venice Beach", η οποία τυγχάνει η αγαπημένη του παραλία στην Καλιφόρνια, την οποία δεν μπορεί πλέον να επισκέπτεται…


Silaka Nature Reserve (Port St Johns, Νότια Αφρική) - Κριτικές\nSilaka Nature Reserve: Εστιατόρια στην περιοχή\nΔραστηριότητες κοντά σε: Silaka Nature Reserve\nSilaka Nature Reserve, Port St Johns - Κριτικές\nΝο 2 από 9 δραστηριότητες - Port St Johns\nPort St Johns 5120, Νότια Αφρική\nΕξαιρετικό μέρος στο λιμάνι st johns\nWow. Είναι η καλύτερη περιγραφή αυτού του τόπου. Θα ήθελα να κάνω όταν κάνετε συγκρίσεις είναι ότι μπορείτε να συγκρίνετε το ένα μέρος που θα πρέπει να πληρώσετε 5 ώρα. Για άλλη μια φορά θέλω να πω ένα πανέμορφο μέρος και αξία για τα χρήματα....Θα ξαναπάω σίγουρα.Περισσότερα\nΕυχάριστη έκπληξη, λίγο έξω από το λιμάνι St Johns\nΜόλις 10 λεπτά από το δρόμο Johns. Ωραίο, καθαρό, καλά - εκτελέστε park με το κατάλυμα. Το κατάλυμα είναι απλό αλλά άνετο. Υπέροχη θέα στο δάσος. Το πάρκο είναι ως επί το πλείστον αυτοχθόνων δάσος, με έναν ευχάριστο περίπατο τρόπους και παραλία. Η ομάδα της...Νίκαιας, φιλική εξυπηρέτηση. Αξίζει μια νύχτα ή δύο. Τίποτα περισσότερο. Εξαιρετική παρατήρηση πουλιών! !Περισσότερα\nΠεράσαμε μία μέρα στην παραλία και ήταν κυριολεκτικά μόνο άτομα την ημέρα. Υπάρχουν δένδρα που προσφέρουν σκιά, την άμμο είναι τέλεια, η θέα είναι εκπληκτική. Ωστόσο, πρέπει να προσέξετε τους καρχαρίες\nΈνα εκπληκτικό μέρος με μια όμορφη, ασφαλή και ήσυχη παραλία. Πολύ εξυπηρετικό προσωπικό και ωραία μονοπάτια πεζοπορίας, πρέπει να κάνουμε όταν βρίσκεστε στην περιοχή!\nΟι διακοπές μου με τα παιδιά μου ήταν πραγματικά καλό. Η παραλία είναι ασφαλές και διασκεδαστικό. Νιώθεις σαν μια ιδιωτική παραλία. Το σαλέ είναι πραγματικά καθαρά και θα διατηρηθεί. Θα δεν με πείραζε να είσαι εκεί κάθε σαββατοκύριακο.\nΩραίο μέρος για να εξερευνήσετε και αν είστε σε ερασιτεχνικής αλιείας. Δεν είναι πολύ ευχαριστημένο με περιπλανώμενους απλώς να περπατήσετε αλλά από ακούμε, δεν έχουν αναφερθεί περιστατικά. Χρέωση ήταν R20 ανά άτομο και εάν υπάρχει χρέωση, πιστεύω ότι πρέπει να υπάρξει κάποια ασφάλεια περιαγωγής. Αυτό...το μέρος έχει τόσες πολλές προοπτικές για τον τουρισμό. Το self catering σαλέ φαίνεται να καθώς συχνάζουν όμως. Ένα από τα μέρη που πρέπει να επισκεφθείτε αν βρίσκεστε στην περιοχή.Περισσότερα\nΈνα κόσμημα που επιδεινώνεται, δυστυχώς.\nΜείναμε στο παιχνίδι Silaka απόθεμα κατά το μήνα Μάρτιο του 2016. Είναι ένα πολύ όμορφο καταφύγιο, και προσφέρει αποκλειστική πρόσβαση στην εντυπωσιακή άγρια ακτή παραλίες. Μείναμε στο σαλέ για μία νύχτα. Μπορείτε να δείτε την αρχική ιδέα ήταν καλό· δυστυχώς, όμως, δεν είναι προφανώς τώρα...κακά συντηρημένο. Πλακίδια είχαν πέσει· τα σπασμένα εξαρτήματα εδώ και εκεί, και γενικότερα, μια επίδειξη αδιαφορίας. Το θλιβερό, επειδή η ρύθμιση αυτή είναι τόσο όμορφο και υπάρχει τόση δυναμικό για τη θέση. Και το Πάσχα όταν ήμασταν εκεί, ήταν το μυστηριώδες άδειο, εκτός αν πρόκειται για πολύ λίγα άτομα στις διανυκτερεύσεις. Εκτός εάν κάτι συμβαίνει δραστικά, βλέπω μόνον το μέρος να επιδεινωθεί ακόμη περισσότερο. Θα προτιμούσα να συμβουλεύει ημέρα επισκέψεων. Είχα χάσει την Lourie Knysna και θα πάμε ξανά εκεί όταν δίπλα στο PSJ.Περισσότερα\nΚοντά σε σημεία ενδιαφέροντος όπως: η ατμόσφαιρα του Port St Johns αλλά και τόσο μακριά από την άποψη της ομορφιάς. Θα ήθελα πολύ να πληρώσετε χρέωση για την είσοδο στο πάρκο και απολαύστε την ηρεμία, τον λόγο για να φθάσουμε στο wild coast, απ' ό,τι...προσπαθούμε να αποφεύγουμε σπασμένα γυαλιά στη δεύτερη παραλία.Περισσότερα\nΩραία καταφύγιο αλλά το προσωπικό καθαρισμού πρέπει να κάνουν τη δουλειά τους.\nΤι ωραία καταφύγιο με εξαιρετική θέα στη θάλασσα. Εάν έχετε το δικαίωμα μονάδα μπορείτε να εξετάσετε το θέμα al ημέρα. Η μονάδα που είχε Mouses μασώ μέσα από ένα καλώδιο ρεύματος επισκεφτείς στο 2am ... Συντήρηση Τακτοποίησε το θέμα πολύ γρήγορα, αλλά το προσωπικό καθαρισμού...ήταν cery κακό. Δεν MOP το πάτωμα και περιττώματα ποντικών παντού και μαύρα πόδια δεν είναι πολύ ωραίο. Έμεινα εκεί 2 φορές και αυτό ήταν το μόνο στην περίπτωση αυτή σε μία από τις επισκέψεις.Περισσότερα\nΠερπατήσαμε από το δεύτερο στο τρίτο παραλία μέσω ενός μικρού μονοπατιού στους λόφους. Ευχάριστη διαδρομή με τα πόδια, σε περίπου 30 έως 45 λεπτά. Όμορφη θέα στον ωκεανό και με τα πόδια μέσα από το δάσος. Άλματα μέσα από τα κύματα στο τρίτο Beach, όπου...η παραλία έχει κάποια σκιά κάτω από δέντρα, όμως αυτά τα σημεία έχουν κάποιοι βράχοι.Περισσότερα\n69,12 χλμ μακριά\nΛάβετε γρήγορα απαντήσεις από το προσωπικό του Silaka Nature Reserve και από προηγούμενους επισκέπτες.


Ο “βραβευμένος ακαδημαϊκός” με το μαγικό ραβδί και η αντίδραση των Ιατρικών Συλλόγων – www.factchecker.gr\n22 Ιουνίου, 2017 22 Ιουνίου, 2017 Thanos\t1 Comment\nΗ έρευνα που δημοσιεύσαμε πρόσφατα σχετικά με τον “ακαδημαϊκό”, “καθηγητή”, “διορατικό” και “θεραπευτή” Γιώργο Πασχαλίδη, απέδειξε την επιστημονική του ανεπάρκεια, παρά τις βραβεύσεις και τις συχνές εμφανίσεις σε διάφορες πόλεις, υπό την αιγίδα επίσημων φορέων. Σήμερα επανερχόμαστε για να αποδείξουμε πως η δράση του, όχι μόνο ξεπερνά τα όρια της παραλογίας, αλλά μπορεί να είναι και επικίνδυνη.\nΣτο επόμενο βίντεο, θα τον δούμε να κάνει πάλι το ίδιο και να μιλά για “θεραπεία”. Αυτοί που θεραπεύονται, βρίσκονται συνήθως μακριά και λαμβάνουν τη “θεραπεία”, εξ αποστάσεως, μέσω τηλεφώνου ή skype. Στη προκειμένη περίπτωση, μια γυναίκα τηλεφωνεί στο κινητό του και ο κ. Πασχαλίδης, όχι μόνο κάνει διάγνωση (κρύωμα), αλλά υπόσχεται και “απομακρυσμένη” θεραπεία. Τι μπορεί να συμβεί όμως εάν η “διάγνωση” είναι λάθος και ο ασθενής πάσχει από κάτι σοβαρότερο;\nΟ “ακαδημαϊκός -καθηγητής έδρας”, ραβδοσκόπος\nΤο πρόβλημα ωστόσο γίνεται μεγαλύτερο, όταν κάποιοι χρησιμοποιούν αυτή τη μέθοδο για να κάνουν (κυρίως) διάγνωση και θεραπεία ασθενειών. Η “θεραπευτική” ραβδοσκοπία, δεν είναι ανακάλυψη του κ. Πασχαλίδη, αλλά μας έρχεται από τσαρλατάνους του εξωτερικού. Κάποιοι “θεραπευτές”, χρησιμοποιούν εκκρεμή, άλλοι χρησιμοποιούν ράβδους, όπως ο κ. Πασχαλίδης.\nΣτη περίπτωση του κ. Πασχαλίδη, δε πρέπει να ξεχνάμε πως ο ίδιος ισχυρίζεται πως τα χέρια του εκπέμπουν βιοφωτόνια, στο βαθμό που “εντυπωσιάστηκαν” ακόμη και οι ξένοι ερευνητές που τον μελέτησαν. Η ανωτέρω ψευδής”παραδοχή”, έρχεται να δέσει με τον ισχυρισμό που βλέπουμε στα βίντεο, ότι δηλαδή μπορεί μέσω ραβδοσκόπησης να κάνει διάγνωση και θεραπεία. Η αλήθεια είναι πως κάθε βιολογικό σύστημα παράγει βιοφωτόνια και αυτά που παράγονται από τον κ. Πασχαλίδη, δε διαφέρουν σε τίποτα από εκείνα των υπολοίπων. Περισσότερα για τη “μαγεία” που εκπέμπει ο κ. Πασχαλίδης και τις μετρήσεις που έκαναν οι “επιστήμονες” πάνω του, εδώ.\nΗ παρακάτω εικόνα, είναι από το κατάμεστο αμφιθέατρο, όπου ο κ. Πασχαλίδης τιμήθηκε με “διδακτορικό δίπλωμα” από την ανύπαρκτη επιστημονικά, Ακαδημία Noosfera, παρουσία επισήμων, γιατρών, αρχόντων της τοπικής αυτοδιοίκησης, καλλιτεχνών κτλ. Ομοίως, ακολουθεί βίντεο όπου (αληθινοί) γιατροί, εκθειάζουν την “ανακάλυψή” του. Όλα αυτά, για έναν άνθρωπο που είναι “ακαδημαϊκός” – απόφοιτος δημοτικού, διορατικός (μέντιουμ) και θεραπευτής ραβδοσκόπος.\nΤο ερώτημα που θέσαμε στο προηγούμενο άρθρο μας, παραμένει: Ποιος ή ποιοι πλαισιώνουν ή βρίσκονται πίσω από τον κ. Πασχαλίδη; Πως είναι δυνατόν ένας ραβδοσκόπος – θεραπευτής – μέντιουμ, να έχει τόση επώνυμη υποστήριξη από γιατρούς, φορείς τοπικών αυτοδιοικήσεων, καλλιτέχνες και διάφορους άλλους που κάνουν τη “χαμαλοδουλειά”, δηλαδή τυπώνουν αφίσες, διαχειρίζονται τις σελίδες και τα προφίλ του στα κοινωνικά δίκτυα κτλ; Γιατί μέχρι σήμερα, δεν έχει αντιδράσει κανείς;\nΟι έρευνές μας τόσο για τη δράση του “γιατρού” με τα ανύπαρκτα πτυχία, Κων/νου Μουρούτη, όσο και για τον ακαδημαϊκό – μέντιουμ, Γιώργο Πασχαλίδη, κινητοποίησαν τον Ιατρικό Σύλλογο Πιερίας και τον Ιατρικό Σύλλογο Μαγνησίας, που εξέδωσαν σχετικές ανακοινώσεις, προειδοποιώντας για τη δράση “αυτοχριζόμενων ειδικών σε θέματα υγείας, οι οποίοι όμως δεν διαθέτουν καμία επιστημονική γνώση και πολλές φορές χρησιμοποιούν κάλπικους επιστημονικούς τίτλους που καμία σχέση δεν έχουν με την ιατρική επιστήμη“.\nΣε κάθε περίπτωση, να συμβουλεύεστε το γιατρό σας για οποιοδήποτε θέμα υγείας και όχι αυτοχριζόμενους “θεραπευτές” που υπόσχονται “θαύματα”.\nOne thought on “Ο “βραβευμένος ακαδημαϊκός” με το μαγικό ραβδί και η αντίδραση των Ιατρικών Συλλόγων”\n8 Οκτωβρίου, 2017 στις 12:21 πμ


Δήμαρχος Κυθήρων: λύση στα απορρίμματα για το πιο καθαρό νησί της Ευρώπης – Euractiv Greece\nΤο έργο της αποκατάστασης των Χώρων Ανεξέλεγκτης Διάθεσης Απορριμμάτων (ΧΑΔΑ) [Στράτος Χαρχαλάκης]\nΣτα Κύθηρα, ο δήμος προσπαθεί να βάλει ένα τέλος σε αυτή την κατάσταση και να δημιουργήσει μακροπρόθεσμες λύσεις στο πρόβλημα των σκουπιδιών για τα Κύθηρα και τα Αντικύθηρα. Έτσι, η αποκατάσταση των Χώρων Ανεξέλεγκτης Διάθεσης Απορριμμάτων (ΧΑΔΑ) στα δύο νησιά αποτελεί ένα έργο που άργησε δύο χρόνια, εξαιτίας αργών γραφειοκρατικών και δικαστικών διαδικασιών, αλλά που θα αποτελέσει παρακαταθήκη για τον δήμο σε βάθος τριαντακονταετίας.\nΓια το έργο, τις δυσκολίες πίσω από την υλοποίηση του, αλλά και για τον τρόπο που τα προγράμματα ΕΣΠΑ υλοποιούνται τα τελευταία χρόνια στην Ελλάδα, μίλησε στη EURACTIV και στη δημοσιογράφο Σοφία Ελανίδου, ο Δήμαρχος Κυθήρων Στράτος Χαρχαλάκης.\nΠότε ξεκίνησε το έργο της αποκατάστασης των Χώρων Ανεξέλεγκτης Διάθεσης Απορριμμάτων (ΧΑΔΑ) και σε ποιό στάδιο βρίσκεται αυτή η στιγμή;\nΤο έργο δημοπρατήθηκε το Νοέμβριο του 2015 και ξεκίνησε ουσιαστικά περίπου 1μιση έτος μετά. Η μεγάλη αυτή καθυστέρηση οφείλεται αφενός στις ανούσιες γραφειοκρατικές διαδικασίες, αφετέρου στις δικαστικές εμπλοκές που υπήρξαν μεταξύ των υποψηφίων εργοληπτών. Σήμερα το έργο βρίσκεται σε πολύ προχωρημένο στάδιο. Στα Αντικύθηρα έχει ήδη ολοκληρωθεί η αποκατάσταση του ΧΑΔΑ και ήδη έπαυσε οριστικά η επιβολή του εξαμηνιαίου προστίμου από την ΕΕ. Στα Κύθηρα έχει κατασκευαστεί το κύτταρο και τώρα βρισκόμαστε στο στάδιο των περιφράξεων του χώρου, ενώ μέσα στους επόμενους μήνες θα γίνουν τα κτιριακά, η εσωτερική οδοποιία, τα ηλεκτρομηχανολογικά, τα υδραυλικά και η πυρασφάλεια.\nΓιατί είναι σημαντικό το έργο και πως θα αλλάξει ουσιαστικά τη ζωή των κατοίκων;\nΕκτιμώ ότι το έργο αυτό είναι μακράν το σημαντικότερο που εκτελείται στο νησί μας τα τελευταία χρόνια, αντάξιο ίσως της ανέγερσης του νέου νοσοκομείου που ολοκληρώθηκε το 2014. Η διαχείριση των απορριμμάτων στη χώρα μας αποτελεί αμαρτωλή υπόθεση. Αν δεν είχε παρέμβει η Ευρωπαϊκή Επιτροπή τη δεκαετία του 1990 στην υπόθεση του Κουρουπητού στα Χανιά, ίσως μέχρι σήμερα η χώρα μας να μην είχε ακόμα αντιληφθεί τις υποχρεώσεις της στον τομέα της περιβαλλοντικά ορθής διαχείρισης των απορριμμάτων και των αποβλήτων. Για το νησί των Κυθήρων το έργο έχει τεράστια σημασία. Αφορά την καθημερινότητά τους, αφορά ένα ένα σπίτι ξεχωριστά, κάθε δημότη και κάτοικο προσωπικά. Από τη στιγμή που τα Κύθηρα θα διαθέτουν πλέον ένα νόμιμο, σύγχρονο και αδειοδοτημένο χώρο διαχείρισης των απορριμμάτων, το νησί μας δεν θα βιώσει ποτέ τις εικόνες που σήμερα δυστυχώς υπάρχουν στη Ζάκυνθο και την Κέρκυρα, όπου χιλιάδες τόνοι σκουπιδιών βρίσκονται στους δρόμους, βλάπτοντας την εικόνα της Ελλάδας διεθνώς. Τα Κύθηρα παραμένουν ένα από τα πλέον καθαρά νησιά στην Ευρώπη (με βάση τα σχόλια των ιδίων των επισκεπτών) και θα συνεχίσουν στο δρόμο αυτό, γιατί πέρα από την πολιτική μας βούληση θα υπάρχει και μια υπερσύγχρονη υποδομή για την διαχείριση των απορριμμάτων του νησιού.\nΠοιές ήταν οι σημαντικότερες δυσκολίες που συναντήσατε κατά τη πρώτη φάση των εργασιών και κατά τον προγραμματισμό της κύριας φάσης του έργου;\nΈνα τέτοιας έκτασης και φύσης έργο δεν είναι απλό, ούτε ξεκινά διά μαγείας. Οι μελέτες εκπονούνταν επί μεγάλο χρονικό διάστημα και οι αδειοδοτήσεις που απαιτούνται είναι εξαιρετικά χρονοβόρες. Η δική μας Δημοτική Αρχή ολοκλήρωσε τις μελέτες που παρέλαβε το 2014 και οι οποίες βρίσκονταν σε πολύ καλό επίπεδο, προχώρησε στις αναγκαίες τροποποιήσεις και συμπληρώσεις και στη συνέχεια απαιτήθηκε η συμπλήρωση όλων των τεχνικών δεδομένων προκειμένου το έργο να ενταχθεί στο ΠΕΠ Αττικής με απόφαση της Περιφερειάρχου κας. Δούρου. Το έργο θα μπορούσε να έχει ξεκινήσει σχεδόν 2 χρόνια νωρίτερα αν οι αρμόδιες υπηρεσίες (Δασαρχείο, Αρχαιολογία κ.λπ.) δρούσαν πιο άμεσα.\nΑναφορικά με τα συγχρηματοδοτούμενα από το ΕΣΠΑ έργα, πως κρίνετε από τη συνολικότερη εμπειρία σας τον τρόπο που αυτά υλοποιούνται στην Ελλάδα σήμερα;\nΤο ΕΣΠΑ έχει ουσιώδεις διαφορές από τα προηγούμενα αντίστοιχα χρημαδοτικά προγράμματα όπως τα ΚΠΣ. Οι διαδικασίες είναι τελείως διαφορετικές. Μέσω του ΕΣΠΑ χρηματοδοτούνται πράγματι πολλά αναπτυξιακά έργα σε όλη τη χώρα. Εκείνο όμως που πρέπει οπωσδήποτε να συζητηθεί είναι οι ανούσιες και περιττές γραφειοκρατικές αγκυλώσεις που καθυστερούν υπέρμετρα την υλοποίηση και την τελική παράδοση των ενταγμένων πράξεων. Ειδικά μετά τον Αύγουστο του 2016, οπότε εκδόθηκε ο Νόμος 4412 για τις δημόσιες συμβάσεις, και μετά το νέο Π.Δ. για τις αναλήψεις υποχρέωσης δαπανών (80/2016), οι διαδικασίες έχουν δυσχεράνει έτι περαιτέρω.\nΑς μιλήσουμε με ένα παράδειγμα, άκρως χαρακτηριστικό του προβλήματος: Τον Απρίλιο του 2016 η Περιφέρεια Αττικής εντάσσει στο ΕΣΠΑ έναντι 5.000.000 Ευρώ την προμήθεια 35 νέων οχημάτων δασοπυρόσβεσης με δικαιούχο το Αρχηγείο του Πυροσβεστικού Σώματος.Αντίστοιχες δαπάνες εγκρίνουν και οι Περιφέρειες Δυτικής Ελλάδας και Βορείου Αιγαίου. Συνολικά το Αρχηγείο είναι δικαιούχος 11.115.766€ για την προμήθεια 79 οχημάτων δασοπυρόσβεσης μέσω του ΕΣΠΑ. Η σχετική διακήρυξη από το Αρχηγείο αναρτάται στις 17 Μαίου 2017 και ο διαγωνισμός προκηρύσσεται για τις 20 Ιουνίου 2017, δηλαδή 15 μήνες μετά την αρχική ένταξη των πράξεων στο ΕΣΠΑ! Μέχρι σήμερα (Μάιος 2018) ο διαγωνισμός δεν έχει ακόμα ολοκληρωθεί και είναι αμφίβολο εάν τα οχήματα θα έχουν τελικώς παραδοθεί στην αντιπυρική περίοδο του 2019, δηλαδή 3 ολόκληρα χρόνια μετά την ένταξη της πράξης! Εάν αυτές οι καθυστερήσεις δεν αντιμετωπιστούν, τότε η χώρα μας θα είναι διαρκώς ουραγός στις απορροφήσεις και πολύτιμοι πόροι θα χάνονται στα ρυάκια της γραφειοκρατίας, αντί να αποδίδονται άμεσα σε αναπτυξιακά έργα και δράσεις προς όφελος των πολιτών.\nΟι διαθέσιμοι πόροι του ΕΣΠΑ θα πρέπει να αξιοποιούνται στο έπακρο, ειδικά από τις νότιες χώρες που λόγω της μείωσης του ευρωπαϊκού προϋπολογισμού θα έχουν πλέον λιγότερες διαθέσιμες πηγές χρηματοδότησης και εάν τέτοια σοβαρά προβλήματα δεν επιλυθούν, οι αρνητικές επιπτώσεις θα είναι σημαντικές.


ΟΤΕ: Πού το... πάνε οι συνδικαλιστές;\nΗ αντιμετώπιση των αιτημάτων για νέες γραμμές, για μεταφορά γραμμών και για επισκευή βλαβών αποτελεί πονοκέφαλο για τη διοίκηση του ΟΤΕ, καθώς η πολυήμερη απεργία έχει προκαλέσει καθυστερήσεις και παράπονα.\nΗ απεργία, που τελείωσε τυπικά την Παρασκευή, μπορεί να μην οδήγησε στο κλείσιμο πολλών καταστημάτων, αλλά προκάλεσε πρόβλημα στη λειτουργία των τεχνικών υπηρεσιών που αποτελεί και «άντρο» των συνδικαλιστών που ελέγχουν σήμερα την ΟΜΕ - OΤΕ. Επιπλέον, έχει καλλιεργηθεί κλίμα φόβου πως η αναδιοργάνωση του OΤΕ θα ξεκινήσει από τις τεχνικές υπηρεσίες, μέσω της δημιουργίας ξεχωριστής εταιρείας υπηρεσιών τεχνολογίας που θα προσφέρει λύσεις και σε τρίτους πελάτες.\nΑρκετοί αναρωτιούνται πώς θα εκτονωθεί το βαρύ κλίμα, που έγινε ακόμα βαρύτερο τις τελευταίες ημέρες, μετά τα συνθήματα που έγραψαν μέλη του Ρουβίκωνα στην κατοικία του επικεφαλής του OΤΕ Μιχάλη Τσαμάζ. Το ερώτημα είναι μέχρι πού θέλουν να το φτάσουν οι συνδικαλιστές της ΟΜΕ - OΤΕ, με δεδομένο πως η απεργία δύσκολα θα συνεχιστεί (βλέπετε, δεν συνοδεύεται από αργίες...).\nΑπό την άλλη πλευρά, οι της ΟΜΕ - OΤΕ «χτύπησαν» τον OΤΕ εκεί που πονάει, στην εξυπηρέτηση των πελατών.\nΗ διοίκηση, πάντως, περιμένει από τους εκπροσώπους της ομοσπονδίας να επιστρέψουν στο τραπέζι των διαπραγματεύσεων. Μέχρι το τέλος του Ιανουαρίου, θέλει να έχουν ληφθεί αποφάσεις για τη συλλογική σύμβαση...\nΣήμερα έχει προγραμματιστεί στάση εργασίας και συγκέντρωση έξω από το υπουργείο Εργασίας, όπου πραγματοποιείται η «τριμερής» συνάντηση.\nΣφηνάκια για Εθνική Ασφαλιστική, Euromedica και τη... δεύτερη ευκαιρία\nΟ ΟΛΠ, η Επιθεώρηση Εργασίας και τα παράπονα\nΤο μετοχικό «στοίχημα» του Δρομέα\nΤο πακέτο Galaxy της Alpha Bank και τα πονταρίσματα στη BriQ\nΠοιες μετοχές επιλέγει η Alpha Trust Ανδρομέδα στο ΧΑ


Η αυτοπεποίθηση δίνει στα παιδιά φτερά | Βίκυ Γκότση\nΑρχική » Η αυτοπεποίθηση δίνει στα παιδιά φτερά\nΥποβλήθηκε από vicky στις Τρί, 09/26/2017 - 15:36.\nΤι εννοούμε όταν λέμε αυτοπεποίθηση; Στη δική μου κατανόηση, αυτοπεποίθηση σημαίνει να πιστεύουμε ότι οι δυνάμεις, οι ικανότητες και τα αποθέματά μας θα μας βοηθήσουν στις δυσκολίες της ζωής και τελικά θα τα καταφέρουμε καλά. Ή αλλιώς, είναι όλες αυτές οι καλές σκέψεις που κάνουμε για τον εαυτό μας, η καλή εικόνα που έχουμε για εμάς, τα θετικά συναισθήματα που έχουμε για αυτό που είμαστε, οι αφηγήσεις που έχουμε φτιάξει για τη ζωή μας και το πώς όλα αυτά λειτουργούν ενισχυτικά και μας οδηγούν στο να επιτυγχάνουμε τους στόχους μας και να είμαστε χαρούμενοι. Και ποιος δε θα ήθελε για το παιδί του μια τέτοια στάση ζωής, σωστά; Είναι πολλά, πράγματι, τα επίπεδα στα οποία μπορεί να δουλέψει ένα γονιός με το παιδί του για να του ενισχύσει την αυτοπεποίθηση και είναι και μια συνεχής, ασταμάτητη δουλεία, όχι μια ενέργεια που κάνει μια κι έξω. Εδώ, θα επικεντρωθώ μόνο σε κάποια σημεία που, κατά τη γνώμη μου, είναι πολύ σημαντικά και αποτελεσματικά.\nΠρώτα απ’ όλα, θα ξεκινήσω από σας, μαμά και μπαμπά. Είστε τα πιο σημαντικά πρόσωπα στη ζωή του παιδιού σας και, επομένως, είστε μοντέλα για αυτό. Σας κοιτάζει στα μάτια και από το βλέμμα σας και μόνο καταλαβαίνει τι είναι καλό και τι κακό. Το τι σκέφτεστε και αισθάνεστε για τον εαυτό σας, το μαθαίνει να σκέφτεται και να αισθάνεται για τον δικό του εαυτό. Αν εσείς αισθάνεσθε, σε γενικές γραμμές, καλά για τον εαυτό σας και καταφέρνετε να κρατάτε ένα θετικό κι αισιόδοξο μήνυμα μέσα από τις περισσότερες εμπειρίες σας, τότε πιθανά να μπορέσετε πιο εύκολα να βοηθήσετε το παιδί σας να χτίσει μια καλή εικόνα για τον εαυτό του καθώς μεγαλώνει και αυτό σίγουρα είναι μια πολύ καλή βάση.\nΈπειτα, θέλω να πω δυο λόγια για τη συναισθηματική σχέση που κάνει ένα παιδί, από βρέφος ακόμη, με τη μητέρα του, κυρίως, αλλά και τον πατέρα, ως πολύ σημαντικά γι’ αυτό πρόσωπα δεσμού. Η πρωταρχική αυτή σχέση, ο πρώτος αυτός συναισθηματικός δεσμός, αν είναι ασφαλής, όπως λέμε στην επιστήμη μας, βοηθάει πάρα πολύ το παιδί στην αυτοπεποίθησή του αλλά και στην ανάπτυξη μιας υγιούς προσωπικότητας γενικότερα. Ασφαλή συναισθηματικό δεσμό κάνει ένα παιδί που μεγαλώνει με έναν τρυφερό γονιό, κάποιον που αγαπάει το παιδί, το θέλει στη ζωή του και το δείχνει. Κάποιον που έχει την υπομονή να σταθεί δίπλα στο παιδί στο μεγάλωμά του, με ηρεμία και σταθερότητα. Κάποιον που να μπορεί να το ανακουφίσει απ’ όλη αυτήν την αβεβαιότητα και το άγχος που συνεπάγεται το μεγάλωμά του σ’ έναν άγνωστο κόσμο όπου όλα είναι καινούρια. Μια τέτοια τύπου σχέση δίνει το μήνυμα στο παιδί ότι δεν είναι μόνο του κι ότι μπορεί να βασίζεται στους ανθρώπους για αγάπη, ανακούφιση, βοήθεια, παρέα, επικοινωνία, επαφή. Και τέτοια βιώματα είναι αυτά που θα μειώσουν τους φόβους του και θα το κάνουν να πιστέψει ότι μπορεί να τα καταφέρει.\nΚαθένας από μας είναι εντελώς ξεχωριστός και γι’ αυτό μοναδικός! Ακριβώς το ίδιο ισχύει και για τα παιδιά αλλά πολλά απ’ αυτά δεν το ξέρουν… Είναι πάρα πολύ σημαντικό να βοηθηθεί το κάθε παιδί στο να κατανοήσει τη μοναδικότητά του, τα ξεχωριστά χαρακτηριστικά του, τα ιδιαίτερα χαρίσματά του ώστε να μπορέσει και το ίδιο να αντιληφθεί τον εαυτό του ως κάτι διαφορετικό από τους άλλους. Δε βοηθάνε καθόλου οι σαρωτικές εξομοιώσεις για όλα τα αδέρφια, το ντύσιμο με τα ίδια ρούχα, οι συγκρίσεις με άλλα παιδιά. Ενισχύστε τον ιδιαίτερο τρόπο του κάθε παιδιού να κάνει τα πράγματα, τα ταλέντα του, το δικό του χιούμορ, τις δικές του μικρές συνήθειες. Και πώς γίνεται αυτό στην πράξη; Κάντε μια ξεχωριστή σχέση με το κάθε παιδί, διαφορετική από αυτήν που έχετε με τα υπόλοιπα μέλη της οικογένειας. Όλοι είμαστε ίσοι αλλά όλοι με όλους έχουμε κάτι το μοναδικό. Μοιραστείτε δικές σας στιγμές δυάδας, πέρα απ’ αυτές που περνάτε όλοι ως οικογένεια, και χρησιμοποιείστε τις για να κάνετε πράγματα ειδικά οι δυο σας. Φτιάξτε ιστορίες για όσα κάνουν το παιδί σας ξεχωριστό και μην ξεχνάτε να τις λέτε. Οι λέξεις που λέμε φτιάχνουν τους κόσμους μας, και άρα και τους δικούς τους.\nΤέλος, εμπιστευτείτε τα στην πράξη και δώστε τους αρμοδιότητες στην καθημερινότητα. Ενισχύστε τα παιδιά στο να αναλάβουν ευθύνες ανάλογες με την ηλικία και τις ικανότητές τους και αφήστε να ξεδιπλώσουν το δικό τους ρεπερτόριο. Το να καταλαβαίνει ένα παιδί ότι το εμπιστεύεστε για ένα έργο, το κάνει να εμπιστεύεται και το ίδιο τον εαυτό του. Μαθαίνει να ξεχωρίζει ποια θέματα το αφορούν προσωπικά και γίνεται υπεύθυνο στην προσπάθειά του να τα διαχειριστεί. Εξοικειώνεται με την ιδέα ότι ο κάθε άνθρωπος έχει έναν δικό του τρόπο να κάνει τα πράγματα και ότι αυτός ο τρόπος είναι αποδεκτός και σεβαστός από τους άλλους. Μαθαίνει σιγά σιγά να πετάει με τα δικά του φτερά.\nΚαι μιλώντας για φτερά, κλείνω με τη φράση που ο συγγραφέας J.M.Barrie βάζει τον ήρωά του Πήτερ Παν να πει στο σχετικό έργο. «Τη στιγμή που αμφιβάλλεις για το αν μπορείς να πετάξεις, χάνεις για πάντα την ικανότητα να πετάς». Ευχές για μια δημιουργική και χαρούμενη χρονιά!\nΙστολόγιο του χρήστη vicky


Panorama Mesdag (μουσείο), Χάγη: Ενοικιαζόμενα για διακοπές | HomeAway\nPanorama Mesdag (μουσείο): Βρείτε τις καλύτερες επιλογές τουριστική κατοικίας για τις διακοπές σας.\nPanorama Mesdag (μουσείο), Χάγη: Πού να μείνετε;\nPanorama Mesdag (μουσείο): Στις καταχωρίσεις των καταλυμάτων μας για το 2019, θα βρείτε 331 διαφορετικά εξοχικά σπίτια. Από 120 Οικίες έως 154 Διαμερίσματα, επιλέξτε το ιδανικό κατάλυμα για τις διακοπές σας ή για ένα σαββατοκύριακο. Με τη HomeAway θα νιώθετε όπως στο σπίτι σας.\nΠοια είναι η καλύτερη περιοχή για να μείνετε σε Panorama Mesdag (μουσείο);\nΕίτε ταξιδεύετε μόνοι σας είτε με την οικογένεια ή τους φίλους σας, ορίστε οι περιοχές με τη μεγαλύτερη επιλογή κατοικιών για πολυήμερες διακοπές ή απλώς για μια απόδραση το σαββατοκύριακο σε: Panorama Mesdag (μουσείο):\nΜπορώ να νοικιάσω Οικίες σε Panorama Mesdag (μουσείο);\nΝαι, φυσικά. Η HomeAway προσφέρει 120 Οικίες σε Panorama Mesdag (μουσείο). Άλλοι δημοφιλείς τύποι ενοικιαζόμενων καταλυμάτων σε Panorama Mesdag (μουσείο) περιλαμβάνουν:\nΜπορώ να βρω κατάλυμα διακοπών σε αυτόν τον προορισμό (Panorama Mesdag (μουσείο)) με την επιλογή: πισίνα;\nΝαι, μπορείτε να διαλέξετε το κατάλυμα διακοπών που προτιμάτε με αυτήν την επιλογή (πισίνα) ανάμεσα στα 19 τουριστικά καταλύματά μας σε Panorama Mesdag (μουσείο). Χρησιμοποιήστε τη μπάρα αναζήτησής μας για να αποκτήσετε πρόσβαση στα διαθέσιμα self catering καταλύματα.\nΜπορώ να κλείσω ένα κατάλυμα για διακοπές απευθείας online ή αμέσως κοντά σε Panorama Mesdag (μουσείο);\nΝαι, η HomeAway προσφέρει μια επιλογή 331 διαθέσιμων τουριστικών καταλυμάτων για απευθείας κράτηση online και 137 για άμεση κράτηση κοντά σε Panorama Mesdag (μουσείο). Μην περιμένετε, ρίξτε μια ματιά στα self-catering καταλύματά μας μέσω της μπάρας αναζήτησής μας και ετοιμαστείτε για το επόμενό σας ταξίδι σε Panorama Mesdag (μουσείο)!\nPanorama Mesdag (μουσείο) - Εξερευνήστε προορισμούς στη γύρω περιοχή


Πρόσκληση Εκδήλωσης Ενδιαφέροντος για υποβολή πρότασης προς σύναψη σύμβασης ανάθεσης έργου, για μία (1) θέση συνεργάτη, στο πλαίσιο υλοποίησης του ερευνητικού έργου «beAWARE: Enhancing decision support and management services in extreme weather climate events» - «beAWARE» @ ΕΚΕΤΑ / ΙΠΤΗΛ 09 Νοε 2017\nΠρόσκληση Εκδήλωσης Ενδιαφέροντος για υποβολή πρότασης προς σύναψη σύμβασης ανάθεσης έργου, για μία (1) θέση συνεργάτη, στο πλαίσιο υλοποίησης του ερευνητικού έργου «beAWARE: Enhancing decision support and management services in extreme weather climate events» - «beAWARE»\nΘέρμη Θεσσαλονίκης, Νοέμβριος 09, 2017 - Το Ινστιτούτο Τεχνολογιών Πληροφορικής και Επικοινωνιών - Ι.Π.ΤΗΛ. του Ε.Κ.Ε.Τ.Α., στα πλαίσια υλοποίησης του παραπάνω ΕΕ, προσκαλεί τους ενδιαφερόμενους που διαθέτουν τα απαραίτητα προσόντα να υποβάλουν αίτηση συνοδευόμενη από τα απαραίτητα δικαιολογητικά.\nΕπιστημονικός Συνεργάτης ειδικότητας Πληροφορικής ή Μαθηματικού\nΈρευνα και ανάπτυξη τεχνικών μηχανικής μάθησης για την ανάλυση κρίσεων σε συστήματα υποστήριξης απόφασης.\nΟ υποψήφιος που θα επιλεγεί αναμένεται να διερευνήσει και να αναπτύξει καινοτόμες τεχνικές μηχανικής μάθησης για την ανάλυση κρίσεων σε συστήματα υποστήριξης απόφασης.\nΣημειώστε Προθεσμία υποβολής: 27-11-2017 και ώρα 14:00\nΠερισσότερες πληροφορίες τηλεφωνικά στο 2311 257754 ή στο email: stefanos@iti.gr (κ.Στέφανο Βροχίδη).\nΗ προκήρυξη [833,06KB]


Συνεχίζονται οι εγγραφές στα δωρεάν μαθήματα του Κέντρου Δια βίου μάθησης Βόλου - TheNewspaper.gr\n-118 min. ago-Γουργουλιάνης: Χάνονται ανθρώπινες ζωές γιατί δεν έχουμε εξειδικευμένο προσωπικό και πνευμονολογικές κλινικές στα νοσοκομεία\n-114 min. ago-Σε κατάσταση συναγερμού οι πρεσβείες του Ισραήλ, μετά τις απειλές της Τεχεράνης για αντίποινα\n-111 min. ago-Ανατροπή στις συνθήκες θανάτου του Diego Maradona\n-104 min. ago-Γραφείο ψυχολογικής υποστήριξης από τον κεντρικό δήμο\n-95 min. ago-Επίθεση Μπέου σε Παπαδούλη και Αποστολάκη: Αλητείες, λάσπες και συκοφαντίες\n-89 min. ago-Ακατάσχετο επαγγελματικό λογαριασμό για εμπόρους και ελεύθερους επαγγελματίες ζητά ο Κόκκαλης\n-87 min. ago-Ο Matthew Perry αρραβωνιάστηκε την αγαπημένη του!\n-86 min. ago-Σύνδεσμος Ηλεκτρολόγων Μαγνησίας: Δευτέρα και Τρίτη τα δωρεάν rapid tests κορωνοϊού\n-85 min. ago-Ηράκλειο: Σύλληψη για κατοχή κοκαϊνής\n-81 min. ago-Κοπάνας - Μαγγίτσης: Κερδίζεται η μάχη της καθημερινότητας σε Αγριά και Αρτέμιδα\nΔΙΑ ΣΕ ΩΡΕΣ\nΣύνταξη εγγράφων -φορμών\nΧαΪνηδες – Γνώστες του βουνού\n-Κέντρο Δια Βίου Μάθησης Δήμου Βόλου στη διεύθυνση Αρ. Ζάχου & Επτά Πλατανίων (Κτίριο Μουρτζούκου) καθημερινά .\nΕπιπλέον, ενημερώνουμε τους ενδιαφερόμενους πολίτες ότι προγράμματα μπορούν να υλοποιηθούν εκτός από την πόλη του Βόλου και στις Δημοτικές Ενότητες Ν. Αγχιάλου και Αγριάς.\n–Για την Αγριά μπορείτε να απευθύνεστε στο πρώην Δημοτικό Κατάστημα και στην κ. Σταμάτη Μαρία και στο τηλ. 2428350011\n–Για τη Νέα Αγχίαλο μπορείτε να απευθύνεστε στο ΚΕΠ Νέας Αγχιάλου και στην κ. Γιαννακοσιάν Ελένη και στο τηλ. 2428350333\nΌπως επισημαίνει η Αντιδήμαρχος Παιδείας και Πολιτισμού κα. Γεωργία Μποντού – Τοκαλή «επιδίωξη του Δήμου Βόλου είναι μέσω των προγραμμάτων Δια Βίου Μάθησης, να ωφεληθούν όσο το δυνατόν περισσότεροι πολίτες του Δήμου, αναβαθμίζοντας τις δεξιότητες τους σε διάφορα θεματικά αντικείμενα , είτε για τη βελτίωση της εργασίας τους, είτε για αναζήτηση νέων θέσεων εργασίας.Τα προγράμματα που υλοποιούνται έχουν άμεση συνάφεια με την παραγωγική και πολιτιστική φυσιογνωμία της περιοχής ώστε να καλύπτουν με τον καλύτερο δυνατό τρόπο τις ανάγκες των πολιτών».\nTags: ΒΟΛΟΣ ΘΕΣΣΑΛΙΑ ΚΕΝΤΡΟ ΔΙΑ ΒΙΟΥ ΜΑΘΗΣΗΣ ΜΑΓΝΗΣΙΑ


φυτοφάγοι Θεσσαλίας: 2015\nΗ τάρτα αυτή ταξίδεψε μέχρι το Greenwave της Θεσσαλονίκης (για φωτό και λεπτομέρειες δείτε την ανάρτηση "Οι Φυτοφάγοι Θεσσαλίας πήγαν στο Greenwave Festival της Θεσσαλονίκης" )\nTάρτα με απαλή κρέμα λεμονιού (lemon custard)\n2 κούπες αλεύρι (ΓΟΧ)\n150 γρ φυτικό βούτυρο ή μαργαρίνη\nελάχιστο νερό όσο πάρει για να γίνει η ζύμη\n3 κούπες γάλα σόγιας (ή όποιο άλλο φυτικό γάλα προτιμάτε)\n5-7 κ.σ. άνθος αραβοσίτου βανίλια ( ή corn flour)\n170-180 gr ζάχαρη(εάν βάλουμε γάλα σόγιας που είναι γλυκό θα βάλουμε την μισή ποσότητα ζάχαρης)\nφρέσκο χυμό από 2 λεμόνια\nξύσμα λεμονιού (όσο θέλουμε για εντονότερο άρωμα και γεύση)\nΑνακατεύουμε όλα τα υλικά της ζύμης με τα χεράκια και πλάθουμε για λίγη ώρα να σφίξει.\nΔεν πρέπει να 'ναι πολύ λαδερή για να μη διαλύεται.\nΤην κάνουμε μπαλίτσα και τη βάζουμε στο ψυγείο για μισή ώρα τουλάχιστον.\nΑφού τη βγάλουμε, την απλώνουμε με τον πλάστη (μπορεί να χρειαστεί λίγο αλεύρι), τη στρώνουμε σε ταψάκι, τρυπάμε με ένα πιρούνι και ψήνουμε στους 180 βαθμούς για 40 λεπτά.\nΑφήνουμε να κρυώσει τελείως, πριν βάλουμε την κρέμα.\nΑνακατεύουμε με το γδάρτη σε ένα μπολ το γάλα, τη ζάχαρη και το άνθος και μεταφέρουμε σε κατσαρολάκι σε χαμηλή φωτιά, μέχρι να πάρει βράση.\nΜόλις η υφή της κρέμας είναι έτοιμη κατεβάζουμε από τη φωτιά και μόλις κρυώσει (πάλι) προσθέτουμε το χυμό και το ξύσμα, ανακατεύοντας καλά με κουτάλα. Αδειάζουμε την κρέμα πάνω στη ζύμη και την απλώνουμε ομοιόμορφα.\nΔιακοσμούμε με φετούλες λεμονιού, τρούφα χρωματιστή ή ό,τι άλλο μας αρέσει.\nέγραψαν οι φυτοφάγοι Θεσσαλίας στις 10:05 μ.μ. Δεν υπάρχουν σχόλια:\nΕτικέτες συνταγή, vegan food\nΦέτος το Greenwave (17-19/09), με την συνδρομή της συλλογικότητας Vegan Thessaloniki έγινε vegan που σημαίνει πως το 100% των φαγητών και ποτών που σερβιρίστηκαν εκεί ήταν αυστηρά φυτοφαγικό. Επίσης, στις 19/09 στα πλαίσια του φεστιβάλ πραγματοποιήθηκε εκδήλωση με τίτλο "Καταρρίπτοντας τους μύθους για τον vegan τρόπο ζωής" της συλλογικότητας Vegan Thessaloniki που περιελάμβανε την προβολή της ομιλίας του κ. James Wildman "101 reasons to go vegan" και ομιλία - συζήτηση με τον κ. Κωνσταντίνο Κούτσικα - Διαιτολόγο Διατροφολόγο, M. Sc. σχετικά με τη φυτική διατροφή και τα οφέλη της. Η όλη προσπάθεια αυτή στέφθηκε με επιτυχία.\nΔώσαμε κι εμείς το παρόν εκεί την Vegan Thessaloniki με δυο γλυκά που φτιάξαμε ειδικά για τη μέρα. Μπράβο σε όλους τους εθελοντές, μπράβο στη συλλογικότητα Vegan Thessaloniki και στους διοργανωτές του Greenwave. Ραντεβού του χρόνου.\nέγραψαν οι φυτοφάγοι Θεσσαλίας στις 9:49 μ.μ. Δεν υπάρχουν σχόλια:\nΛίγες φωτογραφίες από την συνάντηση της Κυριακής 13/9\nέγραψαν οι φυτοφάγοι Θεσσαλίας στις 6:15 μ.μ. Δεν υπάρχουν σχόλια:\nέγραψαν οι φυτοφάγοι Θεσσαλίας στις 9:09 μ.μ. Δεν υπάρχουν σχόλια:\nΤι γίνεται αν κάποιος χορτοφάγος πάει σε νοσοκομείο. φυλακή η στο στρατό;;;\nΚαι στις τρεις περιπτώσεις τα πράγματα είναι δύσκολα. Στην καλύτερη των περιπτώσεων (κι αν το επιτρέπουν οι συνθήκες) σου φέρνουν φαγητό από το σπίτι. Στη χειρότερη; είτε λιμοκτονείς είτε σε βάζουν με το ζόρι να φας ζώα και τα παράγωγά τους (ναι, κι όμως, υπάρχει κι αυτή η περίπτωση!).\nΨήφισμα, λοιπόν, που θα παραδοθεί στο Ελληνικό Κοινοβούλιο με το αίτημα να μπει εναλλακτικό χορτοφαγικό μενού σε νοσοκομεία, φυλακές και στρατό. Ακόμη κι αν δεν είστε οι ίδιοι χορτοφάγοι και απλά σέβεστε το δικαίωμα στην επιλογή, βοηθήστε μας.\nΑκολουθείστε, λοιπόν, το λινκ και ψηφίστε:\nέγραψαν οι φυτοφάγοι Θεσσαλίας στις 11:02 π.μ. Δεν υπάρχουν σχόλια:\nΑυτή η συνταγή ήταν εφεύρεση της στιγμής μια μέρα που είχα τα συγκεκριμένα υλικά και δεν ήξερα τι να μαγειρέψω.\n1 μεγάλο κολοκυθάκι ή 2 πιο μικρά\n1 πακέτο κρέμα γάλακτος φυτική (εγώ επιλέγω την αμυγδάλου της Ecomil που είναι αρκετά πηκτή, γευστική και τέλεια για μαγειρική)\n1 αντικολλητικό τηγάνι\nΒάζετε νερό σε μια κατσαρόλα και μόλις βράσει ρίχνετε τα νιόκι μέσα. Σε 3 λεπτά ή μόλις τα νιόκι ανεβούν στην επιφάνεια, χύνετε το νερό και προσθέτετε ελάχιστο ελαιόλαδο.\nΠλένετε το κολοκυθάκι και το καρότο, τα αποφλοιώνετε και τα κόβετε σε λεπτές λωρίδες με τη βοήθεια του αποφλοιωτή.\nΤα βάζετε στο αντικολλητικό τηγάνι (σε μέτρια προς υψηλή θερμοκρασία) με ελάχιστο νερό (1-2 κουταλιές) μέχρι να μαλακώσουν/μαραθούν και να έχει σωθεί το νερό. Προσθέτετε την πάπρικα, το αλάτι και το τζίντζερ (μειώνετε λίγο τη θερμοκρασία) και κάνετε μια γύρα στο τηγάνι να ενωθούν οι γεύσεις (χωρίς λάδι εννοείται για πιο υγιεινό μαγείρεμα)\nΠροσθέτετε την κρέμα γάλακτος και αφήνετε να κοχλάσουν για λίγο. Ρίχνετε ελαιόλαδο και κατεβάζετε από την φωτιά.\nΜοιράζετε τα νιόκι σε δύο πιάτα και περιχύνετε τη σως.\nέγραψαν οι φυτοφάγοι Θεσσαλίας στις 9:36 μ.μ. Δεν υπάρχουν σχόλια:\nΓια πολλούς χορτοφάγους ο λόγος του Χριστού ταυτίζεται με την συμπόνια προς όλη την πλάση.\nΠώς μπορούμε λοιπόν να δικαιολογήσουμε τα βασανιστήρια και τη σφαγή δισεκατομμυρίων ζώων κάθε χρόνο που προορίζονται για τροφή;\nΚαι πώς μπορούμε να ανεχθούμε μια τέτοια απροκάλυπτη βιαιότητα από τους πρεσβευτές μιας θρησκείας της οποίας ο ιδρυτής κήρυξε το έλεος και τη συμπόνια;\nΗ εκκλησία μέχρι και σήμερα απορρίπτει τη χορτοφαγία, στην καλύτερη των περιπτώσεων απλά την ανέχεται, στη χειρότερη δε την καταδικάζει ως αιρετική πρακτική.\nΉταν άραγε ο Χριστός χορτοφάγος;\nΤο ερώτημα αυτό είναι εξαιρετικά σύνθετο ώστε να απαντηθεί ανατρέχοντας σε λίγα μόνο εδάφια της Αγίας Γραφής.\nΣτην πραγματικότητα δεν μπορεί να απαντηθεί πλήρως ούτε μέσα σʼ ένα σύντομο άρθρο. Στο βιβλίο ʽΤhe Lost Religion of Jesusʼ θα βρείτε μια σαφώς πιο ολοκληρωμένη απάντηση στο ερώτημα αυτό.\nΗ Καινή Διαθήκη φαίνεται να λανβάνει μια αντιφατική στάση στο ίδιο θέμα, μερικές φορές καταδικάζει και άλλες φορές υποστηρίζει τη χορτοφαγία. Το ίδιο συμβαίνει και με την Αγία Γραφή, καθένας μπορεί να υποστηρίξει τη μία άποψη ή την άλλη αναφερόμενος σε διαφορετικά της χωρία. Μένουμε συνεπώς με το ερώτημα ποια είναι η πραγματική αλήθεια.\nΙ. Η χορτοφαγία κατά την πρώιμη χριστιανική εποχή.\nΣτην απαρχή του Χριστιανισμού υπήρχαν πολλοί χορτοφάγοι, είτε απλοί Χριστιανοί είτε άτομα που ανήκαν στην ηγεσία.\nΟ Αυγουστίνος, αν και ο ίδιος δεν ήταν χορτοφάγος και αν και διαφωνούσε έντονα με την ιδέα ότι οι χριστιανοί θα πρέπει να είναι χορτοφάγοι, αναφέρει ότι ʽοι Χριστιανοί που απέχουν από τη σάρκα κι από τον οίνο είναι πολυάριθμοιʼ. Οι αντίπαλοί του, οι μανιχαϊστές, ήταν πλήρως χορτοφάγοι, αυτοί στους οποίους αναφέρεται όμως ο Αυγουστίνος ήταν Χριστιανοί Ορθόδοξοι, αναγνωρίζοντας την ευρεία αποδοχή της χορτοφαγίας τόσο μεταξύ των αιρετικών όσο και των ορθοδόξων.\nΠολλοί ηγέτες της πρώιμης εκκλησίας ήταν χορτοφάγοι, ο Ευσέβιος αναφέρει ότι ο αδερφός του Χριστού, ο Ιάκωβος, ήταν χορτοφάγος, υπάρχουν μάλιστα αποδείξεις πως είχε ανατραφεί ως χορτοφάγος γεγονός που αποδεικνύει πως και οι γονείς του ήταν χορτοφάγοι και συνεπώς μεγάλωσαν και τον Χριστό ως τέτοιο.\nΟ Ευσέβιος επίσης αναφέρει πως όλοι οι απόστολοι απείχαν από τη σάρκα και τον οίνο.\nΒάσει αναφορών σε αυτούς ή ρήσεις των ίδιων άλλοι διάσημοι πρώιμοι χριστιανοί που ήταν χορτοφάγοι ήταν ο Ωριγένης, ο Κλήμης ο Αλεξανδρεύς, ο Βασίλειος ο Μέγας, ο Ιωάννης ο Χρυσόστομος και ο Τερτυλλιανός.\nΙΙ. Η διαμάχη για την χορτοφαγία\nΟι επιστολές του Παύλου δίνουν σαφείς ενδείξεις για τη διαμάχη γύρω από την χορτοφαγία. Ο Παύλος πίστευε ότι δεν είναι απαραίτητο να είσαι χορτοφάγος, για να είσαι Χριστιανός.\n“Όσο για αυτούς που είναι αδύναμοι στην πίστη ,καλωσορίστε τους, όχι ομως για να διαφωνήσετε με τις απόψεις τους.\nΚάποιος μπορεί να πιστεύει ότι μπορεί να φάει τα πάντα και ότι μόνο λαχανικά τρώνε οι αδύναμοι άνθρωποι” αυτά λέει ο Παύλος (προς Ρωμαίους 14:1-2).\nΟ Παύλος συμβούλευε κατανόηση μεταξύ κρεατοφάγων και χορτοφάγων, αλλα δεν υπάρχει τίποτα μεμπτό με την κατανάλωση κρέατος όπως λέει “φάτε ότι πωλείται στην αγορά κρεάτων χωρίς πρόβλημα συνείδησης” (προς Κορίνθιους 10:25).\nΚέρδισε ο Παύλος αυτή την μάχη στην πρώιμη εκκλησία ;\nΠάντως παρόλο που υπήρχαν πολλοί Χριστιανοί χορτοφάγοι οι περισσότερες εκκλησίες δίδασκαν ότι\nδεν είναι απαραίτητο να είσαι χορτοφάγος για να είσαι Χριστιανός.\nΩστόσο, κάποιοι πρώτοι χριστιανοί, όπως οι Εβραίοι Χριστιανοί, απέρριπταν τον Παύλο .\nIII. Ποιοι ήταν οι Ιουδαίοι Χριστιανοί;\nΉταν χορτοφάγοι και πίστευαν ότι η χορτοφαγία πρέπει να απαιτείται από όλους τους Χριστιανούς.\nΟι Ιουδαίοι Χριστιανοί ήταν σε σύγκρουση με τον Παύλο για το χορτοφαγικό θέμα, για τους Εβραίους Χριστιανούς ο Χριστός δεν ήρθε για να ιδρύσει μία νέα θρησκεία, το μήνυμα του ήταν απλή ζωή και μη βία.\nΟ Ιησούς δεν ανέτρεψε τον Εβραϊκό νόμο, αντιθέτως δίδασκε την επιστροφή σε αυτόν (όπως αυτός τον έβλεπε).\nΓια τους Ιουδαίους Χριστιανούς ο Ιησούς ήταν ένας προφήτης που ήταν πιστός στο νόμο αλλά κατά την εξέταση του έφτασε σε ριζοσπαστικά συμπεράσματα.\nΟι Εβραίοι Χριστιανοί πάνω απ’ όλα πίστευαν στην απλή ζωή, στον ειρηνισμό και στην χορτοφαγία.\nΟι Εβραίοι χριστιανοί αποκαλούσαν τους εαυτούς τους “οι φτωχοί”, ο όρος ”Εβιονίτες” προέρχεται από εβραϊκή λέξη και σημαίνει οι φτωχοί .\nΉταν μια κοινωνία όπου όλοι μοιράζονταν τα πάντα μεταξύ τους, και οπού δεν υπήρχε ιδιωτική περιουσία διότι η κοινότητα ενδιαφέρεται για όλους “δεν υπήρχε άπορος μεταξύ τους” – όπως ακριβώς και στην επί του όρους ομιλία, ο Χριστός λέει “Δεν μπορείτε να υπηρετείτε τον Θεό και το χρήμα” (Κατά Ματθαίον 6: 24).\nΟι Εβραίοι Χριστιανοί ήταν επίσης ειρηνιστές, εξέφραζαν την αντίθεσή τους στον πόλεμο όπως είχε πει και ο Χριστός στην επί του όρους ομιλία: “Μακάριοι οι ειρηνοποιοί” (Ματθ. 5:9), “μην αντιστέκεστε σε αυτόν που είναι κακός” (Κατά Ματθαίον 5:39), και “Αγαπάτε τους εχθρούς σας” (Κατά Ματθαίον 5:44).\nΟι Εβραίοι Χριστιανοί ήταν χορτοφάγοι.\nΑντιτίθετο στην κρεοφαγία και στην θυσία των ζώων στο ναό, πίστευαν ότι ο Θεός δεν θέλει να θανατώνονται τα ζώα για κανένα λόγο και ότι καταδικάζει όσους τρώνε κρέας.\nΑυτή η αντίθεση στη θυσία των ζώων και η στήριξη της χορτοφαγίας είναι ένα από τα πιο ιδιαίτερα χαρακτηριστικά του Εβραϊκού Χριστιανισμού – όπως αναφέρει ο Επιφάνιος καθώς και στις “ομιλίες του Κλημεντίνου” .\nΓιατί οι Εβραίοι Χριστιανοί δεν ήταν σύμφωνοι με τη θυσία των ζώων;\nΠρέπει να θυμηθούμε ότι στην αρχαιότητα ο ναός στην Ιερουσαλήμ δεν ήταν σαν μια σύγχρονη εκκλησία, η συναγωγή ήταν ο τόπος όπου οι Εβραίοι έκαναν θυσίες ζώων, και έτσι έμοιαζε περισσότερο με κρεοπωλείο ή σφαγείο από ένα σύγχρονο τόπο λατρείας.\nΟι ιερείς του ναού ήταν σε θέση να διατηρούν ένα μεγάλο μέρος του κρέατος από τα ζώα που θυσιάζονται και συνεπώς, ωφελήθηκαν οικονομικά από την πρακτική αυτή.\nΓια τους εβιονίτες αυτή ήταν μια θρησκευτική επικύρωση για να σκοτώσουν τα ζώα, και δεν είχε καμία σχέση με την θρησκεία τους.\nΟ Ιησούς λέει (Κατά Ματθαίον 9:13 και 12:7) “χρειάζομαι έλεος, όχι θυσία”.\nΈνα από τα προβλήματα που είχαν οι Εβραίοι χριστιανοί ήταν ότι από τη στιγμή που ήταν πιστοί στον εβραϊκό νόμο έπρεπε να δικαιολογήσουν τις αναφορές τις παλαιάς διαθήκης η οποία φαινόταν να δικαιολογεί τον πόλεμο και την θυσία ζώων.\nΠίστευαν ότι αυτές οι εντολές δεν ήταν πραγματικά στο νόμο που δόθηκε στον Μωυσή, αλλά προστέθηκαν από γραφείς που ήρθαν μετά τον Μωυσή.\nΈτσι βλέπουμε ότι οι Εβραίοι Χριστιανοί δεν εμπλέκονταν μόνο με την χορτοφαγία αλλά και με πολλά άλλα.\nΉταν μια πραγματικά ριζοσπαστική άποψη, η οποία τελικά θεωρήθηκε αιρετική από τον Ιουδαϊσμό και από τον Ορθόδοξο Χριστιανισμό.\nIV. Η αντιπαράθεση στο Ναό\nΟι Εβραίοι Χριστιανοί ήταν οι μόνοι από τους πρώτους Χριστιανούς που έδωσαν τόση έμφαση στην απόρριψη της θυσίας των ζώων.\nΩστόσο και ιστορικά ο Ιησούς ήταν αντίθετος με την θυσία των ζώων, όπως μπορούμε να δούμε από ένα από τα πιο σημαντικά γεγονότα της ζωής του.\nΤην εβδομάδα του Εβραικού Πάσχα που οδήγησε μέχρι τη σταύρωσή του σύμφωνα με όλα τα ευαγγέλια ο Ιησούς μπήκε στο ναό και διέκοψε το έμποριο των ζώων για θυσία .\n“Και ο Ιησούς μπήκε στο ναό του Θεού και έδιωξε όλους αυτούς που πωλούσαν και αγόραζαν στο ναό, και ανέτρεψε τα τραπέζια τους πάγκους και τα καθίσματα αυτών που πουλούσαν τα περιστέρια, τους είπε, το σπίτι μου είναι ένας οίκος προσευχής, αλλά τον κάνατε ένα άντρο ληστών» (Κατά Ματθαίον 21:12-13, Λουκάς 19:45-46, Ιωάννης 2:13-17).\nΠοιοι ήταν αυτοί που πουλούσαν και ποιοι αγόραζαν και γιατί πούλαγαν περιστέρια;\nΤα ζώα αυτά προορίζονταν για θυσίες, και με αυτούς που τα πουλούσαν ήταν οργισμένος ο Ιησούς.\nΤο αποτέλεσμα αυτής της αντιπαράθεσης ήταν να διακόψει το εμπόριο της θυσίας των ζώων, να ελευθερώσει τα ζώα από τα κλουβιά και να εκδιώξει τους εμπόρους.\nΗ “κάθαρση του ναού” ήταν μία πράξη απελευθέρωσης των ζώων.\nΤο τελικό αποτέλεσμα ήταν ότι οι Ρωμαίοι σταύρωσαν τον Ιησού.\nΟ Πιλάτος, ο ρωμαίος κυβερνήτης δύσκολα θα είχε σταυρώσει κάποιον μόνο και μόνο λόγω μίας Εβραϊκής θεολογικής διαμάχης.\nΑλλά αν κάποιος προκάλεσε ταραχές ή διαταραχή στον περίβολο του ναού, αυτό απαιτούσε ρωμαϊκή δράση.\nΕίναι πολύ πιθανό ότι η αντίρρηση του Ιησού ως προς την θυσία των ζώων να οδήγησε στην δική του θυσία, και η διακοπή του εμπορίου στον ναό κατά τη διάρκεια της εβδομάδας του Πάσχα να ήταν η πιο άμεση και σημαντική αιτία του θανάτου του.\nΉταν αυτή η πράξη, και η ερμηνεία της ως απειλή για τη δημόσια τάξη που οδήγησε αμέσως στην σταύρωση του Ιησού.\nV. Η Εβραϊκή χριστιανική αντίληψη για τον Ιησού\nΓιατί πρέπει να πιστεύουμε ότι οι Εβραίοι Χριστιανοί είχαν την καλύτερη κατανόηση του Ιησού;\nΥπάρχουν αρκετοί λόγοι.\nΠρώτος και σημαντικότερος ο Ιησούς ήταν Εβραίος.\nΣτα ευαγγέλια (Ματθαίου, του Μάρκου και του Λουκά), ο Ιησούς δεν αναφέρει πουθενά ότι έχει ιδρύσει μια νέα θρησκεία.\nΌταν ρωτήθηκε τι πρέπει να κάνουμε για να κερδίσουμε τη σωτηρία, απάντησε “φυλάτε τις εντολές” (Κατά Ματθαίον 19:17).\nΟι εντολές που λέει ο Ιησούς είναι αγάπα τον Θεό, και να αγαπάς τον πλησίον σου όπως τον εαυτό σου (Ματθαίος 22:37-40).\nΑυτό είναι ακριβώς το πώς ο εβραϊκός χριστιανισμός είδε τον Ιησού: ως την οικοδόμηση μιας ηθικής της συμπόνιας και της δίκαιης κατανομής με βάση τον εβραϊκό νόμο.\nΠοιοι θα μπορούσαν να καταλάβουν καλύτερα τον Ιησού από αυτούς που τον ακολουθούσαν και όπως και ο Ιησούς θεωρούσαν τους εαυτούς τους Εβραίους.\nΟ δεύτερος λόγος είναι ότι ο Ιησούς και στην συνέχεια οι εβραίοι Χριστιανοί ήταν σε διαρκή αντιπαράθεση με τους Ιερείς του ναού.\nΑυτό που γνωρίζουμε σίγουρα ιστορικά για τον Ιησού είναι ότι σταυρώθηκε και αναμφίβολα αυτό έγινε μετά την αναταραχή που προκάλεσε στον ναό και την διακοπή του εμπορίου των ζώων για θυσία .\nΟι ιερείς του ναού ήθελαν να καταστραφεί ο Ιησούς και το κίνημα του ,ακόμα και μετά τον Θάνατο του οι ιερείς συνέχισαν τις προσπάθειες τους για να σωπάσουν ή και να σκοτώσουν τους απόστολους (Πράξεις 4-7).\nΓιατί ο Ιησούς θα διακινδύνευε τη ζωή του για κάτι που δεν ήταν απαραίτητα το μήνυμά του;\nΟι Εβραίοι Χριστιανοί είναι σχεδόν οι μόνοι μεταξύ των πρώτων Χριστιανών που κατανόησαν γιατί ο Ιησούς πέθανε.\nΟ Εβραϊκός Χριστιανισμός περιγράφει την επίθεση του Ιησού κατά του ναού ως ένα προμελετημένο σχέδιο.\nΟ Ιησούς ήρθε να καταργήσει τις θυσίες στο ναό (Αναγνωρίσεις 1.54) – γεγονός που εξηγεί τόσο τέλεια τα κίνητρά του όσο και τα κίνητρα εκείνων που προσπάθησαν να σκοτώσουν τον ίδιο και το κίνημα του.\nΗ χορτοφαγία εγκαταλείφθηκε λόγω της δημοτικότητας των επιστολών του Παύλου μεταξύ των πρώτων Χριστιανών.\nΟι πρώτοι ηγέτες της εκκλησίας ήταν Εβραίοι(Ιάκωβος, ο Πέτρος και ο Ιωάννης), αλλά γρήγορα ενεπλάκησαν σε μία διχαστική διαμάχη με τον Παύλο (προς Γαλάτες και προς Ρωμαίους 1-2 14).\nΣτο δεύτερο αιώνα, οι διδασκαλίες του Παύλου έγιναν ολοένα και πιο δημοφιλής μεταξύ των Χριστιανών.\nΟι Εβραίοι Χριστιανοί απεχθάνονταν τον Παύλο θεωρώντας τον αποστάτη, αλλά το δεύτερο αιώνα οι Εβραίοι Χριστιανοί ήταν ήδη μειονότητα και τελικά οι επιστολές του Παύλου έγιναν δεκτές ως μέρος της Καινής Διαθήκης, συγκαλύπτοντας το γεγονός ότι στην εποχή του ήταν μια εξαιρετικά αμφιλεγόμενη προσωπικότητα.\nΑπό όταν ο Παύλος είπε ότι η χορτοφαγία είναι προαιρετική, η εκκλησία ακολούθησε τη στάση του στο θέμα αυτό.\nΜετέπειτα συντάκτες της καινής διαθήκης διαστρέβλωσαν ακόμα περισσότερο τις απόψεις του Ιησού για τα ζώα.\nΟ Ιησούς πίστευε στον απλό τρόπο ζωής και στη μη βία, και θεώρησε ότι αυτό ήταν μέρος του νόμου του Θεού, ήταν αναμφισβήτητα χορτοφάγος, δεδομένου ότι αυτή ήταν η αρχική διδασκαλία του Εβραϊκού Χριστιανισμού.\nΟ Ιησούς δεν φέρει μια νέα θεολογία, αλλά μάλλον μια ριζοσπαστική αντίληψη του νόμου.\nΓια τον Ιησού, ο νόμος προστάζει τη μη-βία:\n“δεν θα χύσουμε το αίμα κανενός , ούτε των ανθρώπων στον πόλεμο ,ούτε των ζώων για την κατανάλωση κρέατος και για θυσίες”.\nΟ Ιησούς ρίσκαρε και τελικά έδωσε την ζωή του για να σταματήσει την απάνθρωπη σφαγή των ζώων στο ναό.\nΑλλά η θρησκεία του Ιησού έχει χαθεί από το σύγχρονο Χριστιανισμό!\nτου Keith Akers\nΠοιος ήταν ο Παύλος ;\n( Πράξεις αποστόλων 8 8.1 , 2 ,3) Έγινε δε κατά την ημέραν εκείνην μεγάλος διωγμός εναντίον της Εκκλησίας των Ιεροσολύμων και σχεδόν όλοι οι Χριστιανοί διεσκορπίσθησαν εις τα διάφορα μέρη της Ιουδαίας και της Σαμαρείας, πλην των Αποστόλων. Ανδρες δε ευλαβείς επήραν και έθαψαν το νεκρό σώμα του Στεφάνου και έκαμαν μεγάλον θρήνον δι’ αυτόν Ο δε Σαύλος (μετέπειτα Παύλος )κατεδίωκε την Εκκλησίαν των Ιεροσολύμων, εισερχόμενος από σπίτι σε σπίτι· και αφού έσυρε από εκεί άνδρας και γυναίκας, τους παρέδιδε εις την φυλακήν.\nΟ ορκισμένος εχθρός των Εβραίων Χριστιανών που του “μίλησε ο Θεός” και άλλαξε!\nΔημιούργησε μια θρησκεία όπως αυτός την ήθελε, και ήρθε σε αντιπαράθεση με τους μαθητές του Ιησού που ήταν και οι μόνοι πραγματικοί απόστολοι.\nΗ ύποπτη επίσκεψη του “απόστολου” Παύλου στην Αθήνα\nΠιστεύεται οτι ο Χριστός ήταν χορτοφάγος;\nΧριστιανισμός και χορτοφαγία\nΉταν ο Ιησους και οι πρώτοι Χριστιανοί χορτοφάγοι;\nWikipedia “Christian vegetarianism”\nΙάκωβος ο αδερφός του Ιησού\nΠΗΓΗ: Green Chef\nέγραψαν οι φυτοφάγοι Θεσσαλίας στις 10:08 μ.μ. Δεν υπάρχουν σχόλια:\nΚυριακή στις 29 Μαρτίου στο άγαλμα του Μ.Αλεξάνδρου.\n12:00-16:00 Εκδηλώσεις για τους μικρούς μας φίλους.\n«Υφιστάμενο νομικό καθεστώς για τα ζώα και νομικές συμβουλές»\nΒάσω Τάκη, Δικηγόρος, Νομική Σύμβουλος Π.Φ.Π.Ο\n«Στείρωση: Μύθοι και Πραγματικότητες»\nΧάρης Βερβερίδης, Επίκουρος Καθηγητής Κτηνιατρικής του Α.Π.Θ\n14:20- 15:00 Ομιλία:\n«Ολική Χορτοφαγία: Μύθοι και Πραγματικότητες»\nΚωνσταντίνος Κούτσικας, Διαιτολόγος Διατροφολόγος, M.Sc\n15:00- 16:00 Ομιλία:\n«Πειράματα σε ζώα και εναλλακτικές λύσεις»\nΣταύρος Καραγεωργάκης, Δρ. Φιλοσοφίας\nΞενοφών Μωραΐτης, Κτηνίατρος\nΔήμητρα Πανίδου, μέλος της συλλογικότητας Vegan Thessaloniki\n16:00 Πορεία διαμαρτυρίας στην παραλιακή ζώνη – Σπάμε τα κλουβιά\nΚατά τη διάρκεια της διαμαρτυρίας θα υπάρχουν ενημερωτικά stand των οργανώσεων/συλλογικοτήτων.\nέγραψαν οι φυτοφάγοι Θεσσαλίας στις 8:15 μ.μ. Δεν υπάρχουν σχόλια:\nΠέρυσι μαζευτήκαμε όλοι μαζί στο Μοναστηράκι και διαμαρτυρηθήκαμε σιωπηλώς για την καταπίεση, την κακοποίηση και τον φόνο που υφίστανται τα αδέλφια μας τα ζώα στους χώρους κολαστηρίων που ονομάζονται φάρμες, σφαγεία, γουναράδικα, εργαστήρια πειραματόζωων, ζωολογικοί κήποι, τσίρκο, pet shops κλπ. Και φέτος μπορούμε να κάνουμε το ίδιο, δείχνοντας τη συμπαράστασή και τον πόνο μας στους δούλους ενός άθλιου συστήματος καταπάτησης δικαιωμάτων, βασανισμού και εξόντωσης ζωντανών πλασμάτων. Όλοι οι ΦΙΛΟΖΩΟΙ την Κυριακή 29 Μαρτίου στις 12 το μεσημέρι στο Μοναστηράκι στην Αθήνα ή στο άγαλμα Μεγάλου Αλεξάνδρου στην Θεσσαλονίκη για να φωνάξουμε ένα μεγάλο ΌΧΙ στην βαναυσότητα!\nέγραψαν οι φυτοφάγοι Θεσσαλίας στις 4:27 μ.μ. Δεν υπάρχουν σχόλια:\nΨήφισμα για χορτοφαγικό μενού σε νοσοκομεία, φυλακ...\nΠρόγραμμα της Πανελλαδικής Διαμαρτυρίας για ΟΛΑ τα...